Tuberkuliozės profilaktikos, diagnostikos ir gydymo efektyvumo didinimas Kauno klinikose

Lietuvos sveikatos mokslų universiteto ligoninė Kauno klinikos

Lietuva yra didžiausios sergamumo tuberkulioze (toliau - TB) rizikos šalių grupėje. Didelė dalis Lietuvos gyventojų ir dauguma Kauno apskrities ir Kauno miesto pacientų, sergančių įvairaus tipo TB, yra gydomi Lietuvos sveikatos mokslų universiteto (toliau – LSMU) ligoninės Kauno klinikų filiale Romainių tuberkuliozės ligoninėje. Dėl lėšų trūkumo Romainių tuberkuliozės ligoninė nebuvo atnaujinta, nepakankamai investuota į diagnostinės įrangos atnaujinimą, o tai trukdo užtikrinti kokybišką paslaugų teikimą. Siekiant sumažinti gyventojų sergamumą tuberkulioze, pagerinti tuberkuliozės diagnostikos, gydymo kokybę bei paslaugų prieinamumą, projekto įgyvendinimo metu planuojama modernizuoti LSMU ligoninės Kauno klinikų filialo Romainių tuberkuliozės ligoninės infrastruktūrą. Atnaujinus infrastruktūrą, medicininė diagnostinė ir gydymo aparatūra atitiks šiuolaikinius standartus, padidės galimybės greičiau ir tiksliau nustatyti tuberkuliozę ir parinkti optimalų gydymą, pagerės sanitarinė – epidemiologinė padėtis Romainių tuberkuliozės ligoninėje, suremontuotos ir modernizuotos patalpos atitiks Higienos normų keliamus reikalavimus, pacientams  bus sudarytos geresnės ir saugesnės gydymosi sąlygos, mažės hospitalinės infekcijos grėsmė. Įgyvendinto projekto rezultatai leis, kokybiškai ir pažangiai teikti sveikatos priežiūros paslaugas tuberkulioze sergantiems Kauno apskrities ir kitų Lietuvos regionų gyventojams.


Bendruomeninių vaikų globos namų steigimas ir vaikų dienos centrų tinklo plėtra Pasvalio rajono savivaldybėje

Pasvalio rajono savivaldybės administracija

Projekto įgyvendinimo metu bus įsteigti 1 (vieneri) bendruomeniniai vaikų globos namai ir plėtojamas vaikų dienos centrų tinklas Pasvalio rajone.  Vaikų dienos centrų tinklo plėtrai bus steigiamas Kiemėnų vaikų dienos centras ir Namišių vaikų dienos centras. Siekiant efektyvaus šių centrų funkcionavimo, planuojama įsigyti reikalingus baldus ir įrangą.

Kasmet per 30 dienų praėjus kiekvieniems metams po projekto finansavimo pabaigos


Spektrometrinio medžiagų ir elektroninių / molekulinių vyksmų charakterizavimo centras (SPECTROVERSUM)

Projekto investicijomis siekiama sudaryti sąlygas kurti mokslines žinias ir teikti aukšto mokslinio lygio paslaugas charakterizuojant medžiagas, skirtas šiuolaikinėms puslaidininkėms, nano-, bio- ir šviesos technologijoms, plačiame spektriniame intervale optinės ir masių spektroskopijos metodais. Projekto lėšomis bus išplėsta ir modernizuota Vilniaus universiteto ir Valstybinio mokslinių tyrimų instituto Fizinių ir technologijos mokslų centro Spectroversum infrastruktūra (Saulėtekio al.3 Vilniuje), taip pat sudarytos sąlygos prieigai prie aukšto lygio Europos mokslinių tyrimų infrastruktūros - Švedijos nacionalinės Sinchrotroninio spinduliavimo laboratorijos MAX IV. Spectroversum infrastruktūros modernizavimas ir plėtra atvers galimybę tirti sparčius difuzinius procesus organiniuose ir hibridiniuose dariniuose, kurie naudojami konstruojant fotovoltinius elementus ir jutiklius. Atsiras galimybė tirti biomolekulių struktūrinius kitimus. Planuojama ženkliai modernizuoti virpesinės spektroskopijos įrangą, praplečiant tinkamų tyrimams bandinių įvairovę, registruojamų dažnių sritį bei bandinio temperatūrų intervalą. Numatoma prie vartotojo priartinti unikalią greitintuvo masių spektrometro įrangą, įsigyjant priedus, kurie ženkliai pagreitins bandinių paruošimą. Projektu prisidedama prie Europos Sąjungos Baltijos jūros regiono strategijos tikslo didinti regiono klestėjimą įgyvendinimo pagal ES BJRS veiksmų plane, patvirtintame EK 2015 m. rugsėjo 10 d. sprendimu Nr.SWD(2015)177, numatytą politinę sritį „Inovacijos“. SPECTROVERSUM infrastruktūros modernizavimas, atvėrimas tarptautiniam tyrėjų tinklui ir dalyvavimas MAX IV veikloje stiprins tarpregioninį bendradarbiavimą-sudarys prielaidas kitų šalių mokslinių tyrimų laboratorijų tyrėjams bendrų projektų vykdymui, paspartins apsikeitimą naujomis žiniomis ir idėjomis, kas didins dalyvaujančių šalių žinių kūrimo vertę. Galimybė atlikti unikalius spektrinius eksperimentus turės poveikį įvairių mokslo sričių vystymui ir plėtotei.

mišrus PVM, kurį galima kompensuoti iš valstybės biudžeto finansų ministro nustatyta tvarka


Lietuvoje vis dar nepavyksta ženkliai sumažinti skurdo ar socialinės atskirties, užtikrinti socialinės raidos tolygumo bei  lygių galimybių darbo rinkoje kiekvienam. Projekto „Alternatyvių Investicijų Detektorius (AID)“ tikslas: plėtojant socialinės integracijos paslaugas, didinti socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje. To sieksime ieškodami inovatyvių sprendimų plėtojant ir teikiant socialinės integracijos paslaugas. Ieškodami inovatyvių  socialinės integracijos paslaugų bei netradicinių sprendimų, numatome kelias galimybes. Pirmoji, ieškoti kaip padaryti geriau tai, kas jau yra daroma šiuo metu. Lietuvoje nemažai ilgus metus veikiančių organizacijų, kurios teikia socialinės integracijos paslaugas, tačiau ne visada jų pasiekiami rezultatai tvarūs. Projekto metu ieškosime būdų, kaip šiuo metu taikomus modelius/metodus/įrankius įgalinti veikti efektyviau. Antroji, ieškoti kaip teikti socialines paslaugas kitaip/naujai. Skatinsime organizacijas ieškoti kitokių, naujų būdų ir formų teikti paslaugas, kurti darbo vietas bei eksperimentuoti. Kalbėdami apie socialines integracijos paslaugas, visuomet pabrėžiame pareigą ir būtinybę padėti žmonėms, kurie susiduria su iššūkiais integruodamiesi į darbo rinką ar visuomenę, tačiau neretai pamirštame, kad socialinių paslaugų finansavimas, tai ne tik išlaidų eilutė, bet ir investicija. Projekto įgyvendinimo metu, vertinsime finansuotų paslaugų atsiperkamumą, sukurtą pridėtinę vertę. Rūpinsimės gautų rezultatų sklaida tiek regioniniu, tiek nacionaliniu lygmeniu.


Šalčininkų rajono kultūros paveldo objekto Jašiūnų dvaro sodybos rūmų restauravimas. III etapas

Šalčininkų rajono savivaldybės administracija įgyvendino Jašiūnų dvaro sodybos rūmų projekto I ir II etapus, kurių metu atlikta dalis kultūros paveldo objekto sutvarkymo darbų. Šiuo metu kultūros paveldo objekto vertingos savybės nėra pakankamai apsaugotos ir atskleistos. Atsižvelgiant į tai, nėra užtikrinamas kultūros renginių prieinamumas ir įvairovė objekte. Siekiant išspręsti minėtas problemas Jašiūnų dvaro sodybos rūmuose numatoma atlikti baigiamuosius tvarkybos (konservavimo ir restauravimo) darbus bei įsigyti kultūrinėms veikloms reikalingus baldus. Sutvarkius dvaro sodybos rūmų patalpas bus išplėstos ir pagerintos šiuo metu teikiamos paslaugos, t. y. ekskursijos, koncertai, parodos, poezijos vakarai, edukacinės programos ir kt. renginiai. Taip pat  projekto metu atlikus paveldo tvarkybos darbus bus išsaugotos bei atskleistos vertingosios kultūros paveldo objekto savybės, padidintas prieinamumas bei įvairovė, prisidedama prie papildomų lankytojų srautų pritraukimo, vietos ir užsienio gyventojų susidomėjimo Lietuvos kultūros paveldu augimo.


Policijos departamentas prie Lietuvos Respublikos vidaus reikalų ministerijos

Projekto "Vieningos informacijos teikimo linijos įdiegimas Lietuvos policijoje" tikslas – padidinti visuomenės pasitenkinimą informacijos teikimo ir asmenų konsultavimo Lietuvos policijoje paslauga, užtikrinant aukščiausius asmenų aptarnavimo ir konsultavimo standartus atitinkantį informacijos teikimą apie Lietuvos policijos teikiamas administracines paslaugas vieno langelio principu. Projekto įgyvendinimo metu bus fiziškai centralizuotas paslaugos teikimas Policijos departamento patalpose adresu Liepyno g. 7 Vilniuje (bus įrengtos patalpos bei darbo vietos informacijos teikimo ir asmenų konsultavimo funkcijoms vykdyti), taip pat bus įsigyta kompiuterinė ir programinė įranga, būtina skambučių srautų/el. paštu gaunamų paklausimų valdymui, įdiegti unifikuoti asmenų aptarnavimo principai (kuriuose bus nustatyti ir aptarnavimui keliami reikalavimai bei jų vertinimo kriterijai) bei teikiamos paslaugos kokybės stebėsenos sistema, parengta žinių duomenų bazė (kuria vadovausis informaciją teikiantys darbuotojai), apmokyti darbuotojai ir kt. Šios veiklos leis įgyvendinti projekto tikslą ir sukurs naudą tiek paslaugos vartotojams (visai visuomenei) - vadovaujantis asmenų aptarnavimo standartu jiems bus teikiama ženkliai kokybiškesnė paslauga, tiek ir policijos pareigūnams, kuriems nebereikės teikti informacijos ir bus sudarytos sąlygos visą dėmesį skirti tiesioginių funkcijų vykdymui.

Kasmet per 30 dienų nuo kalendorinių metų pabaigos


Naujas startas

Užimtumo tarnyba prie Lietuvos Respublikos socialinės apsaugos ir darbo ministerijos

Projektas „Naujas startas“ bus įgyvendinamas visoje šalyje, t. y. Projekto veiklos bus vykdomos visų savivaldybių teritorijose. Projekto metu bus įgyvendinamos ADRPP, numatytos Jaunimo garantijų iniciatyvos įgyvendinimo plane, patvirtintame Lietuvos Respublikos Socialinės apsaugos ir darbo ministro 2013 m. gruodžio 16 d. įsakymu Nr. A1-692 „Dėl Jaunimo garantijų iniciatyvos įgyvendinimo plano patvirtinimo“ bei užtikrinančios antrinės intervencijos paslaugų teikimą registruotam Užimtumo tarnyboje jaunimui, atsižvelgiant į individualius jaunų žmonių poreikius bei siekiant užtikrinti kuo sklandesnį įsiliejimą į darbo rinką. Projekto tikslinė grupė – registruoti Užimtumo tarnyboje 16-29 m. nedirbantys, nesimokantys ir mokymuose nedalyvaujantys asmenys, dalyvavę Jaunimo garantijų iniciatyvos pirminės intervencijos projekte „Atrask save“. Projekto dalyviams bus sudarytos sąlygos dalyvauti profesinio mokymo veikloje ir įgyti tinkamą ir paklausią darbo rinkoje profesiją ir/ar patobulinti/įgyti trūkstamas profesines kompetencijas, pameistrystėje ir stažuotėje. Tapusiems kvalifikuotais specialistais bus suteiktos galimybės įgyti darbo įgūdžių tiesiogiai darbo vietoje. Stokojantiems darbinės patirties ar dėl kitų priežasčių nepavykus savarankiškai įsitvirtinti darbo rinkoje, bus pasiūlyta pagalba per įdarbinimo subsidijuojant priemonę. Taip pat jaunuoliams bus siūloma realizuoti savo idėjas (į) kuriant savo verslą.


Asmeninė kainodara, privatumas ir paieška mažmeninėse rinkose

Leisdamas prekių ir paslaugų pardavėjams apie save žinoti daugiau, vartotojas gali nesivarginti ir neiškoti pageidaujamų pirkinių: pardavėjai patys pateiks jam pritaikytus pasiūlymus. Deja, pasiūlytas produktas, nors ir atitiks vartotojo poreikius, dažnai bus brangus. Dėl šios priežasties pirkėjas gali nuspręsti saugoti asmeninius duomenis ir negaudamas asmeninių pasiūlymų veltis į laiko ir pastangų reikalaujančias reikiamos prekės už mažą kainą paieškas. Šio projekto vykdymo metu tyrėja analizuos tokio pobūdžio vartotojų pasirinkimus mažmeninėse prekių ir paslaugų rinkose ir formuluos rekomendacijas kaip pagerinti šių rinkų efektyvumą, didinti vartotojų gerbūvį. Tyrėja taps Vilniaus universiteto akademinės bendruomenės nare, dalinsis Ispanijos ir Nyderlandų karalystės akademinėse institucijose sukaupta mokslinio darbo patirtimi ir prisidės prie tarptautinių akademinių ryšių plėtimo ir stiprinimo. Tuo pačiu metu ji semsis studijų programų kūrimo ir tobulinimo patirties bei užmegs ryšius su vietos verslo ir kitų organizacijų atstovais. Šie žingsniai užtikrins, kad ateityje tyrėja vykdys sėkmingus aukšto lygio mokslinius projektus, kuriuose dirbs kartu su Vilniaus universiteto ir kitų Lietuvos aukštųjų mokyklių akademine bendruomene bei verslo ir valstybės institucijų atstovais.


Projekto tikslas - Kompleksinės paslaugas šeimai  siekiant ją įgalinti įveikti iškilusius sunkumus. Projektą „Kompleksinės paslaugos kiekvienai Rietavo savivaldybės šeimai“ įgyvendins NVO Pelaičių bendruomenė ir Rietavo socialinių paslaugų centras  Projekto vykdytojas kurs bendruomeninius šeimos namus, kuriuose pozityvios tėvystės mokymus, psichologinę pagalbą, įgūdžių ugdymo ir sociokultūrines paslaugas, vaikų priežiūrą ir pavėžėjimo paslaugas gaus kiekviena Savivaldybės šeima, kuriai to reikės. Projekto įgyvendinimo metu planuojama, kad paslaugas gaus 550 asmenų. Siekiant tenkinti paslaugų gavėjų poreikius numatyta: pozityvios tėvystės mokymai, psichologinė pagalba - individualios ir grupinės konsultacijos, socialinių įgūdžių ugdymas ir palaikymas, vaikų priežiūra, pavėžėjimo paslauga ir asmeninio asistento paslauga teikti dalyviams pagal poreikį. Projekto viešinimui numatyta plakatai, lankstinukai, straipsniai vietinėje spaudoje, internetiniuose puslapiuose, socialiniuose tinkluose ir reklaminė iškaba.


Paslaugų teikimo ir asmenų aptarnavimo kokybės gerinimas Tauragės regiono savivaldybėse. I etapas

Pagrindinis projekto tikslas – pagerinti asmenų aptarnavimo kokybę ir didinti teikiamų paslaugų prieinamumą visuomenei diegiant vieno langelio principą,  užtikrinant paslaugų kokybės monitoringą ir taikant kokybės vadybos metodų principus Tauragės, Šilalės ir Jurbarko rajonų bei Pagėgių savivaldybių administracijų veikloje. Siekiant šio tikslo projekto metu atlikta paslaugų teikimo ir asmenų aptarnavimo funkcijų atlikimo procesų (procedūrų) ir gyventojų pasitenkinimo paslaugomis tyrimas ir apklausa, identifikuojant esamas problemas paslaugų teikimo grandyje ir gavėjų poreikius. Pagrindinė projekto veikla skirta 4-ių savivaldybių paslaugų teikimo ir asmenų aptarnavimo procesų kokybės vertinimui ir tobulinimui, t. y. dokumentai, kuriuose bus pateikti atliktų tyrimų rezultatai, įvertinta paslaugų teikimo ir asmenų aptarnavimo kokybė, pateiktas procedūrų (procesų) žemėlapis, parengti pasiūlymai dėl savivaldybių reguliuojamų paslaugų teikimo kokybės gerinimo ir asmenų geresnio aptarnavimo teisinio reglamentavimo tobulinimo. Įgyvendinant projektą bus įvertintas poreikis optimizuoti paslaugų teikimo ir asmenų aptarnavimo funkcijų atlikimo procedūras bei jas automatizuoti. Projekto metu bus diegiamas/gerinamas vieno langelio principas centrinėse savivaldybių administracijų patalpose, tam bus tobulinamas teisinis reglamentavimas ir įvertinamas  poreikis šio projekto tęstinumui (projekto II etapui) – vieno langelio principo diegimui savivaldybių administracijų seniūnijose bei paslaugų automatizavimui ir naujų IS diegimui.Projekto metu bus vykdomas projekto partnerių vadovų ir darbuotojų (susijusių su projekto metu įgyvendinamomis veiklomis) kompetencijų, reikalingų gerinti paslaugų ir asmenų aptarnavimo kokybę, stiprinimas.Projekto metu, aktyviai įtraukiant visuomenę, bus parengtos ir viešai skelbiamos 2 Piliečių chartijos.Projekto nauda ir rezultatai tenka visoms keturioms Tauragės regiono savivaldybėms ir nukreipti į tikslinę grupę - visuomenę.


Naujos kartos prieigos plėtros investicijų projektas

Viešoji įstaiga "Plačiajuostis internetas"

2010 m. rugsėjo 7 d. Europos Komisija patvirtino komunikatą „Europos skaitmeninė darbotvarkė“. Jame numatyti ambicingi tęstiniai tolesnio Europos skaitmeninio vystymo tikslai. Plačiajuosčio ryšio tiksliniai rodikliai: iki 2020 m. turi būti užtikrintas spartusis plačiajuostis ryšys – galimybę naudotis 30 Mbps ar spartesniu plačiajuosčiu ryšiu turi turėti visi ES piliečiai. Pagrindinė šiuo metu esanti problema yra nurodyta Lietuvos kaimo plėtros 2014-2020 metų programoje – vis dar egzistuojantys skirtumai tarp miesto ir kaimo gyventojų galimybių naudotis sparčiu interneto ryšiu ir nepakankamai patenkintas kaimo gyventojų poreikis turėti plačiajuosčio interneto prieigą visose kaimo vietovėse ir išplėtotą viešųjų elektroninių paslaugų teikimą. Minėtos problemos sprendimo būdas – trūkstamos plačiajuosčio ryšio infrastruktūros įrengimas vietovėse, kuriose egzistuoja toks poreikis.  Siekiant įgyvendinti minėtus tikslus, reikalinga naujos kartos prieigos plėtra, kuriai įgyvendinti reikalinga parengti investicijų projektą.


Įvairiais būdais įgytų kompetencijų ir kvalifikacijų vertinimo ir pripažinimo sistemos tobulinimas

Kvalifikacijų ir profesinio mokymo plėtros centras

Projekto tikslas – tobulinti įvairiais būdais asmens įgytų kompetencijų ir kvalifikacijų vertinimo ir pripažinimo sistemą.Projekto pagrindiniai rezultatai: sukurti įrankiai asmenų, siekiančių įgyti pasirinktą kvalifikaciją ar įsivertinti turimas kompetencijas, kompetencijų vertinimui, sukurti kompetencijų vertinimui naudojamų užduočių bankai, kompetencijų vertinimo metodikos, metodinės priemonės su pavyzdinėmis kompetencijų vertinimo užduotimis, sustiprinti instituciniai gebėjimai vertinti asmens įvairiais būdais įgytas kompetencijas ir / ar kvalifikaciją, sukurtos asmens įgytų kompetencijų vertinimo ir pripažinimo stebėsenos ir informavimo priemonės. Projekto metu pasiekti rezultatai sudarys prielaidas asmenims lengviau įsivertinti turimas ir / ar įgyti norimas kompetencijas / kvalifikacijas, padidins jų įsidarbinimo galimybes, stiprins motyvaciją mokytis ir tobulėti, skatins įsitraukti į mokymosi ir įsidarbinimo procesus tokias grupes, kaip migrantai, bedarbiai, senyvo amžiaus ar žemą kvalifikaciją turintys asmenys; sukurs nepriklausomą ir į kokybišką paslaugų teikimą orientuotą asmens įvairiais būdais įgytų kompetencijų vertinimo ir pripažinimo sistemą; prisidės prie nacionalinės politikos ir ES strateginių nuostatų įgyvendinimo.Projekto tikslinė grupė: akredituotų kompetencijų vertinimo institucijų darbuotojai, asmenys, kurių Lietuvoje ar užsienyje įgytos kompetencijos įvertintos pagal atnaujintas ar išplėtotas vertinimo sistemas, mokytojai, profesinio mokymo, kompetencijų ir kvalifikacijų vertinimo srities ekspertai, švietimo įstaigų administracijos darbuotojai.


Tauragės miesto viešojo susisiekimo parko transporto priemonių atnaujinimas

Tauragės rajono savivaldybės administracija

Projekto tikslas - pagerinti Tauragės rajono savivaldybės viešojo transporto teikiamų paslaugų kokybę ir taip paskatinti gyventojus labiau naudotis viešuoju transportu. Planuojama  įgyvendinti  ši  veikla –  naujų ekologiškų viešojo transporto priemonių pirkimas.  Tikimasi, kad, įsigijus naujus autobusus, skirtus keleivių pervežimui, ir taip modernizavus viešojo transporto paslaugų sistemą, bus sumažinta oro tarša, užtikrinta aukšta tiekiamų viešųjų transporto paslaugų kokybė, tikėtina, kad padidės investicinės aplinkos patrauklumas vietos verslininkams. Nekenksminga aplinkai viešojo transporto priemonė padidintų ir viešojo transporto patrauklumą ir prieinamumą, paskatintų gyventojus naudotis viešuoju transportu, o tai prisidėtų prie sveikos, švarios ir saugios gyvenamosios aplinkos kūrimo. Projekto įgyvendinimas prisidės prie Tauragės rajono savivaldybės  keliamų ilgalaikių tikslų (subalansuoti  savivaldybės teritorijos ir infrastruktūros  plėtrą; užtikrinti efektyvią susisiekimo sistemą ir kokybišką viešojo transporto infrastruktūrą; modernizuoti ir atnaujinti viešojo transporto infrastruktūrą).


UAB InMedica  pirminės asmens sveikatos priežiūros  veiklos efektyvumo didinimas

Trakų rajono savivaldybėje, siekiant užtikrinti kokybiškų pirminės asmens sveikatos priežiūros paslaugų teikimą ir padidinti teikiamų paslaugų prieinamumą vaikams bei vyresnio amžiaus gyventojams, numatomas UAB InMedica klinikos Lentvaryje, Trakų raj. modernizavimo projektas.Projektas skirtas problemoms, susijusioms su vaikams ir vyresnio amžiaus asmenims skirtų paslaugų teikimu Trakų rajono savivaldybėje spręsti. Projekto įgyvendinimo metu numatoma įsigyti būtiną medicininę įrangą ir baldus pirminės asmens sveikatos priežiūros paslaugoms teikti. Tikimasi, kad projekto naudą pajus 898 tikslinės grupės asmenys - vaikai ir vyresnio amžiaus asmenys.


Mokyklų aprūpinimas gamtos ir technologinių mokslų priemonėmis

Projektu siekiama padidinti bendrojo ugdymo mokyklų mokinių ugdymo kokybę ir pasiekimus, modernizuojant 1-8 klasių mokinių gamtos ir technologinių mokslų tiriamosios bei praktinės veiklos aplinką, visų mokinių kintančius ugdymosi poreikius, skaitmeninių technologijų priemonių naudojimą. Projekto metu beveik visos šalies mokyklos bus aprūpintos gamtos ir technologinių mokslų priemonėmis bei įranga, bus rengiamos metodikos, kurios padės taikyti įsigytas mokymo priemones ir įrangą atliekant įvairius eksperimentus, tyrimus, bandymus, laboratorinius darbus. Tikimasi, kad tai paskatins susidomėjimą gamtos ir technologiniais mokslais, didins šių mokslų potencialą bei būsimų gamtos ir technologinių mokslų specialistų skaičių. Dėl pandeminės situacijos pasaulyje, iš esmės keičiantis ugdymo organizavimo procesams ir ugdymo metodams, didėjant šiuolaikinei skaitmeninio ugdymo turinio pasiūlai,  dauguma šalies mokyklų mokinių bus aprūpinti kompiuterine įranga, skirta nuotoliniam ugdymui, skaitmeniniam ugdymo turiniui naudoti.Ugdant mokinių gamtamokslį/technologinį/inžinerinį raštingumą, septyneriuose Lietuvos miestuose (Alytuje, Marijampolėje, Panevėžyje, Šiauliuose, Tauragėje, Telšiuose, Utenoje) bus sukurti 7 regioniniai STEAM atviros prieigos  centrai. Centruose bus kuriamos standartizuotos (biologija-chemija, fizika-inžinerija, robotika arba gamtamokslinė ir mechatroninė/IT ) ir specializuotos (atspindinčios konkrečios apskrities teritorijos specifiką) laboratorijos. Centruose numatoma organizuoti, formaliojo ugdymo užsiėmimus, neformaliojo vaikų švietimo projektus, mokytojų kompetencijos tobulinimo užsiėmimus.


„Profesinė reabilitacija“

Projektas “Profesinė reabilitacija“ bus įgyvendinimas kartu su partneriu Neįgalumo ir darbingumo nustatymo tarnyba prie Socialinės apsaugos ir darbo ministerijos. Projekto metu bus įgyvendinama profesinės reabilitacijos paslaugų teikimo veikla, kuri sieks šio fizinio rodiklio - 900 neįgaliųjų, kaip tai nustatyta Kriterijų apraše, bus įtraukti į profesinę reabilitaciją.Projektas “ Profesinė reabilitacija“ sieks šio produkto rodiklio: neįgalieji, dalyvavę ESF remiamoje profesinės reabilitacijos programoje, – 900.Projektas “ Profesinė reabilitacija“ šių rezultato rodiklių:neįgalieji, kurie sėkmingai baigė ESF remiamas profesinės reabilitacijos programas, - 92 procentai arba 828 asmenys.neįgalieji, kurie sėkmingai baigę profesinės reabilitacijos programą pradėjo dirbti, įskaitant savarankišką darbą, - 55 procentai arba 495 asmenys.Neįgalieji, kuriems nustatytas profesinės reabilitacijos paslaugų poreikis, profesinės reabilitacijos metu galės atstatyti darbinius įgūdžius, profesinius gebėjimus,  įgyti arba/ir tobulinti kvalifikacijas ir/arba įgyti kompetencijų, jeigu tai reikalinga įsidarbinti laisvose darbo vietose ar pradėti dirbti savarankiškai. Užtikrinant paslaugų prieinamumą bei įvairovę, projekto dalyviai galės pasirinkti iš maždaug 13 šiuo metu veikiančių įstaigų, esančių arčiausiai gyvenamosios vietos, bei siūlančių apie 160 skirtingų formaliojo ir neformaliojo mokymo programų. Profesinės reabilitacijos programoje turės galimybę dalyvauti asmenys, turintys jutimo, psichikos, fizinę ar sutrikusio intelekto negalią. Lietuvos darbo biržos parengtas projektas „Profesinė reabilitacija“ prisidės prie nedirbančių neįgaliųjų prarastų darbinių įgūdžių, profesinių gebėjimų atstatymo ir/ar naujų kvalifikacijų įgijimo bei tokių asmenų užimtumo didinimo.


Gyventojų sveikatos stiprinimas

Kelmės rajono savivaldybės visuomenės sveikatos biuras

Lietuvos higienos instituto duomenimis, Kelmės rajono savivaldybėje gyventojų mirtingumas 100.0 tūkst. gyventojų per 2012-2016 metus išaugo 6 proc. Pagrindinės Kelmės rajono gyventojų mirties priežastys: kraujotakos sistemos ligos, piktybiniai navikai ir išorinės mirties priežastys. Kelmės rajono savivaldybėje sergamumas psichikos ir elgesio sutrikimais nuo 2012 metų iki 2016 m. išaugo 5 proc. ir siekė 1000 gyventojų -  86 (Šiaulių apskrities - 75, Lietuvos  -  73). Kelmės rajono savivaldybėje auga nutukimu sergančiųjų skaičius: 2016 m. sirgo 227 asmenys, 2015 m. – 203, 2014 m. – 183.  Sveika gyvensena padeda išsaugoti ir stiprinti sveikatą, gyvenimo kokybę ir fizinį pajėgumą. Siekiant gerinti Kelmės rajono savivaldybės visuomenės pažintinius ir socialinius įgūdžius (gebėjimus), nulemiančius asmenų motyvaciją stiprinti ir palaikyti gerą sveikatą, iškeliamas projekto tikslas - padidinti Kelmės rajono savivaldybės gyventojų sveikatos raštingumo lygį bei suformuoti pozityvius jų sveikatos elgsenos pokyčius ir numatomos veiklos: 1. Sveikos gyvensenos ir ligų profilaktikos mokymų vykdymas vyresnio amžiaus  žmonėms, 2. Neįgaliųjų mokymai sveikatos stiprinimo ir sveikos gyvensenos temomis,3. Vaikų mokymai sveikos gyvensenos temomis,4. Fizinio aktyvumo įgūdžių ugdymas.Projektu siekiama įtraukti į veiklų įgyvendinimą nemažiau kaip 3400 asmenų, kurie dalyvaus informavimo, švietimo ir mokymo renginiuose bei sveikatos raštingumą didinančiose veiklose.


Bendruomeninių vaikų globos namų ir vaikų dienos centrų tinklo plėtra Raseinių rajono savivaldybėje

Raseinių rajono savivaldybės administracija

Projekto tikslas - prisidėti prie bendruomenėje teikiamų paslaugų plėtros. Projekto įgyvendinimo metu Raseinių, Ariogalos miestuose ir (ar) Viduklės miestelyje bus įsigyti 2 gyvenamieji butai BĮ Raseinių pagalbos šeimai namų globojamiems vaikams, iš kurių vienas bus pritaikytas žmonių su negalia reikmėms, atliekamas visų įsigytų būstų remontas, įsigyjami baldai bei įranga. Vaikų dienos centro ir socialinių paslaugų trūkumui mažinti planuojama steigti VšĮ Ariogalos tėkmė filialą, adresu Vytenio g. 11, Ariogala, rekonstruojant VšĮ Ariogalos tėkmė nuosavybės teise priklausantį pastatą, įsigyjant reikalingus baldus ir įrangą. Tikimasi, kad įgyvendinus projektą padidės bendruomenėje teikiamų socialinių paslaugų dalis.


Geriatrijos centro įkūrimas VšĮ Lietuvos sveikatos mokslų universiteto Kauno ligoninėje

Siekiant spręsti nepakankamos geriatrijos paslaugų kokybės ir prieinamumo dėl kokybiškos infrastruktūros ir įrangos trūkumo problemą Lietuvoje viešosios įstaigos Kauno klinikinės ligoninės įgyvendinamas projektas, kurio tikslas - užtikrinti kokybiškų geriatrijos paslaugų prieinamumą ir kokybę vyresnio amžiaus asmenims (60 metų ir vyresniems). Įgyvedinus projektą, bus įkurtas Geriatrijos centras, kurį sudarys 50 lovų stacionarinis Geriatrijos skyrius, 10 lovų Geriatrijos dienos stacionaras ir Geriatrijos ambulatorinis padalinys. Projekto įgyvendinimo metu planuojama atlikti Geriatrijos centro patalpų kapitalinio  remonto darbus, įsigyti medicininę, kompiuterinę bei kitą įrangą, baldus, skirtus geriatrijos paslaugų teikimui. Įgyvendinus projektą bei įsteigus  Geriatrijos centrą padidės geriatrinių medicinos paslaugų prieinamumas visoje Lietuvoje, pagerės gydytojų darbo sąlygos, bus užtikrinta savalaikė sutrikimų ir ligų prevencija, diagnostika ir gydymas, pagerės gydymo kokybė, padidės gyventojų pasitenkinimas teikiamomis geriatrijos paslaugomis.


Viešoji įstaiga Respublikinė Vilniaus universitetinė ligoninė

RVUL inicijuoja projektą "Operacinių korpuso (2d2b) pastato, esančio Šiltnamių g. 29, Vilniuje energinio efektyvumo didinimas", kuriuo siekiama padidinti vieno iš ligoninės pastatų - Operacinių korpuso - energijos vartojimo efektyvumą. Numatomas kompleksinis pastato atnaujinimas, taikant energijos vartojimo audito ataskaitoje rekomenduotą vidutinių investicijų energijos taupymo priemonių paketą.  Taip bus prisidedama prie šilumos energijos sąnaudų sutaupymo ir išmetamų šiltnamio efektą sukeliančių dujų kiekio sumažinimo.


Projekto "Triukšmo mažinimo priemonių geležinkeliuose įrengimas. I Etapas" tikslas- pagerinti gyventojų gyvenimo sąlygas, užtikrinant leistinų triukšmo lygių išlaikymą šalia Lentvario ir Kaišiadorių geležinkelio stočių esančiuose gyvenamuosiuose ir visuomeninės paskirties pastatuose bei jų aplinkoje.Projekto metu numatoma įgyvendinti triukšmo mažinimo priemones - Kaišiadorių ir Lentvario stotyse pastatyti triukšmą mažinančias sienutes, sumažinančias triukšmą šalia stočių esančiuse gyvenamuosiuose namuose ir visuomeniniuose pastatuose iki normas atitinkančio lygio. Projekto įgyvendinimo metu numatoma atlikti triukšmo mažinimo priemonių projektavimą ir rangos darbus.


Teisinio reguliavimo tinkamumo patikros

Lietuvos Respublikos ekonomikos ir inovacijų ministerija

Projektu siekiama atlikti Chemijos, Gamybinių projektų vystymo ir Transporto sričių teisinio reguliavimo tinkamumo patikras, parengti prisitaikymo išlaidų vertinimo metodiką bei parengti pasiūlymus dėl šių sričių politikos formavimo ir įgyvendinimo, įskaitant - reguliavimo naštos mažinimo priemones, kurias įgyvendinus administracinė ir kita reguliavimo našta sumažėtų 2,5 mln. EUR. Taip pat numatoma kelti viešojo valdymo institucijų darbuotojų kompetencijas, reikalingas geresnio reglamentavimo priemonių efektyvumo diegimo didinimui, mokant  kaip praktiškai vertinti prisitaikymo išlaidas ūkio subjektams. Chemijos srities reguliavimui priskirtina cheminių medžiagų, jų turinčių mišinių arba iš mišinių pagamintų gaminių gamybos, importo, tiekimo rinkai, naudojimo, eksporto reglamentavimas, specialieji reikalavimai, kurie taikomi trąšoms, plovikliams, žaislams, elektronikos įrangai, darbų saugai dirbant su cheminėmis medžiagomis, narkotikų prekursoriams, ekstremalioms situacijoms valdyti. Cheminėms medžiagoms priskirtina pramoniniai chemikalai, biocidai, cheminiai augalų apsaugos produktai, nuodingųjų medžiagų kategorijos. Gamybinių projektų vystymo sričiai priskirtina gamybos įmonių procesai, apimantys teisės aktuose nustatytus reikalavimus, susijusius su žemės sklypo įsigijimu/pertvarkymu; teritorijų planavimu; aplinkos apsaugos reikalavimų vykdymu; statybos procesų organizavimu; inžinierinės infrastruktūros įrengimu. Transporto sritis šiuo atveju apima tik keleivinį kelių transportą (keleivių vežimą reguliariais reisais tolimojo ir vietinio susisiekimo maršrutais, keleivių vežimą lengvaisiais automobiliais taksi ir keleivių vežimą už atlygį lengvaisiais automobiliais). Reguliavimo našta verslui apima išlaidas, kurias patiria ar gali patirti ūkio subjektas, vykdydamas teisės aktuose ar teisės aktų projektuose nustatytus reikalavimus. Ši našta praktikoje apima administracinę naštą verslui, prisitaikymo išlaidas bei verslo priežiūros naštą, tačiau, pažymėtina, kad šio pro


Vilniaus kolegijos studijų infrastruktūros modernizavimas

Vilniaus kolegija siekia teikti aukštos kokybės ir rinkoje vertinamas mokslo paslaugas, tačiau ne visa kolegijos infrastruktūra atitinka studijų poreikius, higienos normas ir nėra efektyviai išnaudojama. Įgyvendinant šį projektą, siekiama sukurti integruotą, modernią studijų ir praktinių įgūdžių ugdymo bazę, kuri maksimaliai tenkintų studijų programų tikslų realizavimą. Projekto metu planuojama modernizuoti Vilniaus kolegijos sveikatos, veterinarijos, verslo ir viešosios vadybos mokslų studijų infrastruktūrą, taip sudarant palankias mokymo ir mokymosi sąlygas bei padidinant specialistų, atliepiančių regiono ir Lietuvos poreikius, praktinio rengimo kokybę ir studijų aplinkos patrauklumą. Įgyvendinant projekto veiklas bus suremontuotos apie 7317 m² ploto Sveikatos priežiūros fakulteto (toliau - SPF) patalpos, apie 797 m² ploto Agrotechnologijų fakulteto (toliau - ATF) patalpos ir apie 4630 m² ploto Verslo vadybos fakulteto (toliau - VVF) patalpos. Taip pat bus įsigyta moderni specializuota, bazinė ir kompiuterinė įranga praktinio mokymo auditorijoms, laboratorijoms, baldai auditorijoms, bendroms ir savarankiško studentų mokymosi erdvėms. Įgyvendinus projektą, bus sukurta šiuolaikinius mokymo ir mokymosi poreikius atitinkanti studijų infrastruktūra 1018 SPF, 165 ATF ir 1492 VVF studentams (viso 2675) bei 202 dėstytojams.


ELEKTROS SKIRSTOMŲJŲ TINKLŲ MODERNIZAVIMAS IR PLĖTRA DIEGIANT IŠMANIUOSIUS SPRENDIMUS

Projekto tikslas – padidinti elektros skirstomojo tinklo saugumą ir patikimumą bei užtikrinti nepertraukiamą elektros energijos tiekimą vartotojams. Šiam tikslui numatytas uždavinys – panaudojant išmaniąsias technologijas modernizuoti transformatorių pastotes ir skirstomuosius punktus, atskiruose tinklo segmentuose įdiegti „save gydančio“ tinklo sprendimus. Numatomos projekto veiklos: - transformatorių pastočių atnaujinimas (35/10 kV Sodeliškio TP);- transformatorių pastočių atnaujinimas ir elektros tinklo automatizavimas (110/10 kV Riešės TP, 35/10 kV Jiezno TP, 110/10 kV Drobės TP, 35/10 kV Rozalimo TP, 110/10 kV Priekulės TP, 35/10 kV  Giedraičių TP, 35/10 kV Pilviškių TP);- skirstomųjų punktų atnaujinimas (SP-532 Kauno m., Kauno SP-722); - skirstomųjų punktų atnaujinimas ir elektros tinklo automatizavimas (SP-70 Marijampolės m., SP-12 Kupiškio m.).Projekto poreikį nulėmė šie pagrindiniai veiksniai – 110/35/10 kV ir 35/10 kV transformatorių senėjimas, 10 kV skirstomųjų punktų senėjimas, mažai automatizuotas vidutinės įtampos tinklo valdymas - siekis didinti elektros skirstomojo tinklo patikimumą, energetinį efektyvumą, kartu mažinant CO2 išlakų kiekį. Numatomų rekonstruoti TP ir SP būklė skirtinga, tačiau ji nei viename objekte nėra tinkama ir netenkina „šiuolaikinės“ pastotės ar skirstomojo punkto reikalavimų. Dalyje objektų  naudojama sena analoginė relinė apsauga, kai šiuo metu naujai rekonstruojamuose objektuose diegiamos mikroprocesorinės relės/valdikliai, t.y. programuojami pramoniniai kompiuteriai bei statomi transformatoriai su mažesniais technologiniais nuostoliais, diegiama išmanioji apskaita skirta nuotoliniu būdu nuskaityti skirstomą ir pastotės savo reikmėms vartojamą elektros energiją. Numatomuose rekonstruoti objektuose dalis metalinių ir gelžbetoninių konstrukcijų pasenusios/susidėvėję, kurias reikia keisti naujomis siekiant sumažinti galimų mechaninių gedimų skaičių, susijusių su mechaniniais įtempimais ir korozija.


UAB ,,Šeimos pulsas" veiklos efektyvumo didinimas

Tauragės rajono savivaldybėje, siekiant užtikrinti kokybiškų pirminės asmens sveikatos priežiūros paslaugų teikimą ir padidinti teikiamų paslaugų prieinamumą vaikams ir vyresnio amžiaus gyventojams, numatomas uždarosios akcinės bendrovės "Šeimos pulsas" modernizavimo projektas, skirtas Aprašo 12.1 punkte numatytai remiamai veiklai įgyvendinti. Projektas skirtas problemoms, susijusioms su vaikų ir vyresnio amžiaus asmenims skirtų paslaugų teikimu Tauragės rajono savivaldybėje spręsti. Projekto įgyvendinimo metu numatoma įsigyti odontologinę ir kitą medicininę įrangą, baldus odontologo kabinetui, kompiuterinę įrangą bei automobilį, skirtą pacientų lankymui namuose. Tikimasi, kad projekto naudą pajus 1600 tikslinės grupės asmenų - vaikų ir vyresnio amžiaus asmenų.


Geriamojo vandens tiekimo ir nuotekų tvarkymo įmonių valdymo tobulinimo plano rengimas

Lietuvos Respublikos aplinkos ministerija

Pagrindinės projekto veiklos: 1) situacijos analizė ir apibendrinimas (bus išanalizuoti vandentvarkos sektoriaus įmonių efektyvinimo geroji ir blogoji praktika kitose šalyse; atlikta įmonių apžvalga pagal dabar veikiantį 10 regionų modelį);2) viešojo geriamojo vandens tiekimo ir (arba) nuotekų tvarkymo teritorijų analizė (bus atlikta tokių teritorijų išskyrimo kriterių analizė pateikti pasilymai šių kriterijų tobulinimui, taip pat kaip ir aglomeracijų išskyrimo atveju; ianalizuota; atlikta analizė ar analizė ir tokio iskyrimo kriterijų įvertintas lėšų poreikis infrastruktūros plėtros planuose patvirtintų sprendinių įgyvendinimui; pajėgumas įgyvendinti šiuose planuose nusistatytus įsipareigojimus; atlikta viešųjų teritorijų analizė; pateikti siūlymai infrastruktūros plėtros planų rengimo tobulinimui);3) vandentvarkos sektoriuje veikiančių įmonių turto analizė (bus surinkti duomenis iš viešųjų teritorijų ir savivaldybių apie turtą, reikalingą paslaugoms teikti, t. y., turtą, kurio ilaikymo sąnaudos įskaičiuotinos į kainą); 4) stambinimo alternatyvų analizė (bus išanalizuotos tokios alternatyvos: 0 alternatyva „Status Quo“; savivaldybių įmonių apjungimo į vieną regioninę įmonę (viso – 10 įmonių); savivaldybių įmonių apjungimas didžiųjų miestų pagrindu (5–7 įmonės paslaugos teikėjo silymu); savivaldybių įmonės apjungimas į vieną įmonę); 5) siūlymai dėl pasirenkamos tinkamiausios alternatyvos įgyvendinimo plano.Laukiamas projekto rezultatas: pagal pasirinktą tinkamiausią alternatyvą parengtas vandentvarkos sektoriaus pertvarkos (įmonių stambinimo) modelis, kurį būtų galima naudoti rengiant įstatyminę ir įstatymus įgyvendinančią teisinę bazę reformai (įmonių stambinimui).


Elektrėnų savivaldybės administracija (toliau - Projekto vykdytojas) įgyvendinti projektą „Komunalinių atliekų tvarkymo sistemos plėtra Elektrėnų savivaldybės teritorijoje„ (toliau – Projektas). Projekto tikslas – pagerinti atliekų rūšiuojamojo surinkimo iš gyventojų infrastruktūrą Elektrėnų savivaldybėje, įrengiant reikalavimus atitinkančias konteinerių aikšteles (toliau – KA).Projekto uždavinys – Plėsti komunalinių atliekų rūšiuojamojo surinkimo pajėgumus prie daugiabučių namų Elektrėnų ir Vievio miestuose.Projekto veikla  - Konteinerinių aikštelių įrengimas Elektrėnų savivaldybėje.Numatoma įrengti 65 pusiau požeminių konteinerių aikštelių prie daugiabučių namų, iš jų 43 aikšteles Elektrėnų mieste (Draugystės, Elektrinės, Pergalės, Rungos, Šarkinės, Saulės, Sodų, Šviesos, Taikos, Trakų ir Alinkos gatvėse), 15 aikštelių prie daugiabučių namų Vievio mieste (Liepų, Naujosios, Semeliškių, Stoties, Šviesos, L.Giros, Mokyklos, Vilniaus ir Kauno gatvėse) ir 7 aikšteles prie daugiabučių namų Elektrėnų savivaldybės kaimo gyvenamosiose vietovėse (Pylimuose (Liepų g.), Pakalniškėse (Semeliškų ir Mokyklos gatvėse) ir Kietaviškėse bei Kareivonyse (Saulės, Beržų ir Liepų gatvėse). Kiekvienoje aikštelėje planuojama įrengti po 3 vnt. 5 m3 talpos ir 1 vnt. 3 m3 talpos pusiau požeminių konteinerius. Iš viso 65 pusiau požeminių konteinerių aikštelėse  260 pusiau požeminiai konteineriai.. Kiekvienoje aikštelėje planuojama įrengti po 3 vnt. 5 m3 talpos ir 1 vnt. 3 m3 talpos pusiau požeminius konteinerius.Projekto tikslinės grupės: Elektrėnų savivaldybės daugiabučių namų gyventojai, kurie naudojasi viešąja atliekų surinkimo paslauga, ir Elektrėnų savivaldybė (tiesioginiai naudos gavėjai).


Vietinio susisiekimo viešojo transporto priemonių parko atnaujinimas Radviliškio rajono savivaldybėje

Radviliškio rajono savivaldybės administracija

Projekto įgyvendinimo metu vykdoma viena veikla - ekologiškų transporto priemonių įsigijimas. Siekiamas rezultatas - aukštesnės kokybės viešojo trasporto paslaugų teikimas. Numatomas tiesioginis poveikis projekto įgyvendinimo teritorijai:
1. Įsigytos transporto priemonės bus pritaikytos judėjimo negalią turintiems asmenims. Dėl šios priežasties išaugs socialiai pažeidžiamos grupės judrumas, o tuo pačiu ir socialinė įtrauktis, sumažės socialinė atskirtis. 2. Naujų ekologiškų transporto priemonių dėka bus sudarytos komfortiškos keliavimo sąlygos, dėl ko bus sudaryta papildoma paskata gyventojams rinktis mažiau aplinką teršiantį, ekologišką transportą. Dėl atnaujinto viešojo transporto parko išaugs ir keliaujančių viešuoju transportu skaičius.


Mokslo ir tyrimų atvira prieiga – MITAP II

Mokslo, inovacijų ir technologijų agentūra

Šiuo metu Lietuvos mokslo ir studijų institucijoms ir valstybiniams mokslinių tyrimų institutams trūksta gebėjimų identifikuoti rinkai paklausias  bei tyrimams reikalingas paslaugas ir MTEP darbus, surasti efektyviausius paslaugų pardavimo kanalus bei pasirinkti geriausius būdus ir priemones pristatyti atliekamus ir (arba) vystomus tyrimus. Projekto tikslas - skatinti atvirą prieigą prie tyrimams reikalingų paslaugų ir MTEP rezultatų mokslo ir studijų institucijose ugdant aukštųjų mokyklų ir valstybinių mokslinių tyrimų institutų mokslininkų ir kitų tyrėjų, mokslo vadybininkų gebėjimus identifikuoti moksliniams tyrimams reikalingas paslaugas ir komercinti MTEP rezultatus bei organizuoti bendrą MTEP rinkodarą naudojant „Open R&D Lietuva” ženklą. Įgyvendinus projektą bus padidinta mokslininkų ir kitų tyrėjų kvalifikacija MTEP tyrimams reikalingų paslaugų identifikavimo, išvystymo ir pristatymo srityse, mokslininkai bei kiti tyrėjai įgis praktines žinias identifikuoti ir perduoti technologijas bei teikti MTEP paslaugas. Projekte numatytų veiklų įvykdymas leis užmegzti tvarius ryšius su  diplomatinėmis atstovybėmis ir asocijuotomis struktūromis bei užtikrinti atviros prieigos prie tyrimams reikalingų paslaugų ir MTEP darbų teikimo sistemos palaikymą bei įveiklinimą. Taip pat įgyvendinus veiklas bus sustiprinta nacionalinė ir tarptautinė komunikacija apie MSI mokslo potencialą ir teikiamas MTEP paslaugas.


Projekto „Jaunimo socialinių kompetencijų didinimas“ (toliau – Projektas) veiklos bus vykdomos visoje šalyje. Projektą vykdys Užimtumo tarnyba prie Lietuvos Respublikos socialinės apsaugos ir darbo ministerijos (toliau – Užimtumo tarnyba). Projekto metu 16–29 metų amžiaus nedirbantiems, nesimokantiems ir mokymuose nedalyvaujantiems asmenims, registruotiems Užimtumo tarnyboje, bus suformuojami paslaugų paketai, kuriais siekiama jaunimą įtraukti į aktyvų visuomeninį gyvenimą bei sumažinti jaunimo nedarbo lygį. Projektas sieks šių produkto rodiklių:- 15–29 metų nedirbantys, nesimokantys ir mokymuose nedalyvaujantys asmenys, dalyvavę JUI remiamoje intervencijoje - 12500; - 15–29 metų nedirbantys, nesimokantys ir mokymuose nedalyvaujantys asmenys, dalyvavę JUI remiamoje intervencijoje, iš kurių: 25–29 metų asmenys - 2500.Projektas prisidės prie darbo rinkos paklausos ir pasiūlos suderinamumo, jaunimo įtraukimo į aktyvų visuomeninį gyvenimą bei jaunimo nedarbo lygio mažinimo.


Geriamojo vandens tiekimo ir nuotekų tvarkymo sistemų renovavimas ir plėtra Varėnos rajone

Uždaroji akcinė bendrovė "Varėnos vandenys"

UAB “Varėnos vandenys” teikia vandens tiekimo, nuotekų šalinimo ir valymo paslaugas Varėnos mieste bei rajone. Nuotekos šalinamos senais, prastos kokybės vamzdžiais, dažnos avarijos. Vandentiekio tinklų, kaip ir nuotekų sistemos būklė yra blogos kokybės. Dalis tinklų įrengti privačiuose sklypuose, todėl apsunkinamas jų eksploatavimas ir priežiūra. Vandentiekio tinklai pakloti nesilaikant tinklų klojimo normų, žiemą dažnai užšąla. Tiek nuotekų, tiek vandentiekio tinklai pakloti tuo metu, kai nuotekų kiekiai buvo žymiai didesni, todėl dabartinių vamzdžių skersmenys neatitinka šiandieninių kiekių. Didelę tinklų dalį sudaro didesnio kaip 200 mm diametro vamzdynai, todėl esant mažam nuotekų kiekiui, mažėja nuotekų greitis, tinkluose kaupiasi sąnašos. Taip pat dalis rajono gyventojų negali naudotis geriamojo vandens tiekimo ir nuotekų tvarkymo paslaugomis, kadangi nepakankamai išplėtota tinklų infrastruktūra. Siekiant padidinti geriamojo vandens tiekimo ir nuotekų tvarkymo paslaugų prieinamumą bei pagerinti šių paslaugų kokybę Varėnos rajone, būtina išplėsti ir renovuoti vandens tiekimo ir nuotekų tinklus, įrengti nuotekų valymo įrenginius bei vandens gerinimo įrenginius. Šiuo tikslu numatoma įgyvendinti investicinį projektą, kurio metu vykdoma nuotekų ir geriamojo vandens tinklų rekonstrukcija ir statyba Varėnos, Matuizų, Merkinės, Krivilių, S. Varėnos gyvenvietėse, rekonstruojami ir statomi nuotekų valymo įrenginiai Matuizų ir Puodžių gyvenvietėse bei vandens gerinimo įrenginiai Kriviliuose ir Panaroje. Įgyvendinus projektą bus užtikrintas tinkamas vandentvarkos paslaugų teikimas optimaliomis sąlygomis. Atlikus esamų tinklų rekonstrukciją bus (1) padidintas tinklų efektyvumas ir mažinamos eksploatacinės sąnaudos; (2) sumažinamas avarijų skaičius; (3) gerinama vandens kokybė ir užtikrinamas paslaugos tiekimo patikimumas; (4) atstatoma nusidėvėjusi infrastruktūra; (5) mažinama infiltracija/eksfiltracija.


AB Mašinų gamyklos "Astra" darbuotojų mokymai ir kvalifikacijos tobulinimas

AB Mašinų gamykla „Astra“ yra viena seniausių ir didžiausių metalo apdirbimo įmonių Lietuvoje. Įmonė kuria ir gamina nerūdijančio plieno talpas, talpyklas, slėginius indus ir kitus gaminius maisto, chemijos, medicinos ir kitų pramonės šakų įmonėms.  Siekdama išnaudoti turimą patirtį ir rinkos potencialą, įmonė planuoja apmokyti ir pakelti kompetencija daugiau kaip 100 darbuotojų suvirinimo ir metalo apdirbimo srityse. Kvalifikuota darbo jėga gali garantuoti tolygų ir aukštą bendrovės konkurencingumą ir ypač naudinga pačių darbuotojų konkurencingumo didinimui darbo rinkoje. Darbuotojų kvalifikaciją įvertis verslo asociacija ir suteiks pažymėjimus, įrodančius pasiektą kvalifikaciją. Paramos gavimas leistų projektą įgyvendinti greičiau ir didesnės apimties. Projekto įgyvendinimas prisidės prie Investicijų skatinimo ir pramonės plėtros 2014–2020 metų programos pirmojo tikslo „Didinti tiesiogines investicijas į gamybos ir paslaugų sektorius“ ir trečiojo Programos tikslo „Aprūpinti Lietuvos verslą konkurencingais žmogiškaisiais ištekliais“.


Uždaroji akcinė bendrovė "Utenos šilumos tinklai"

Projekte „Aukštakalnio mikrorajono centralizuotų šilumos tiekimo tinklų ruožų rekonstrukcija Utenos mieste“, kurio vykdymas numatytas 2019-2021 m., numatoma vietoj 1422,07 m DN 50–400 mm skersmens senų, susidėvėjusių, nepraeinamuose kanaluose paklotų šilumos tiekimo tinklų sumontuoti naujus iš viso 1369,60 m ilgio optimizuoto skersmens ir klojimo trajektorijos iš anksto izoliuotus pramoniniu būdu DN 40-300 bekanalius šilumos tiekimo tinklus. Rekonstruoti tinklai bus klojami optimizuota trajektorija, dėl ko sutrumpės bendras tinklų ilgis ir šiluma bus tiekiama efektyviau.


Paslaugų ir asmenų aptarnavimo kokybės gerinimas Marijampolės savivaldybėje

Marijampolės savivaldybėje". Projekto įgyvendinimo metu bus diegiamas kokybės vadybos metodas/sistema, kuri sudarys sąlygas viešajame sektoriuje diegti integruotas veiklos valdymo sistemas, padės susieti skirtingą veiklos informaciją, išryškinti veiklos kokybinį aspektą bei parinkti ir diegti pažangiausius veiklos tobulinimo sprendimus. Kaip reikalaujama finansavimo sąlygų apraše, buvo įvykdytas  Marijampolės savivaldybės administracijos ir Marijampolės socialinės pagalbos centro teikiamų paslaugų ir asmenų aptarnavimo kokybės tyrimas. Tyrimą atliko Viešoji įstaiga "Projektų vadybos centras" (VšĮ "PVC"). Tyrimo metu buvo atliktas Marijampolės savivaldybės administracijos teikiamų socialinių paslaugų bei Marijampolės socialinės pagalbos centro teikiamų paslaugų ir asmenų aptarnavimo kokybės įvertinimas, t.y. atliktas vartotojų (visuomenės) patenkinimo paslaugomis ir aptarnavimu tyrimas, parengtos paslaugų ir asmenų aptarnavimo tobulinimo rekomendacijos, parengtas  paslaugų ir asmenų aptarnavimo kokybės pokyčių planas.Vadovaujantis atlikto paslaugų ir asmenų aptarnavimo kokybės tyrimo rezultatais, Marijampolės savivaldybės administracijoje ir Marijampolės socialinės pagalbos centre bus diegiamas LEAN kokybės vadybos metodas. Šios sistemos diegimas sudarys sąlygas viešąsias paslaugas teikti greičiau, kokybiškiau, pigiau tuo pačiun išnaudojant mažiau specialistų energijos, t.y. mažesnėmis sąnaudomis bus kuriama didesnė vertė.Įgyvendinant projektą taip pat numatoma Marijampolės savivaldybės administracijos ir Marijampolės socialinės pagalbos centro darbuotojų žinių bei kompetencijų stiprinimas, kurios reikalingos diegiant naujus pažangius kokybės vadybosmetodus, siekiant pagerinti paslaugų ir asmenų aptarnavimo kokybę.


Asociacija "Ukmergės miesto vietos veiklos grupė"

Projekto "Ukmergės miesto vietos veiklos grupės vietos plėtros strategijos įgyvendinimo administravimas" tikslas- įgyvendinti Ukmergės miesto VPS, kuri padės spręsti socialinės atskirties, ekonominio integracijos ir užimtumo didinimo, taip pat užimtumo ir jaunimo migracijos į didmiesčius problemas. Siekiant socialinės įtraukties ir užimtumo tikslų, BIVP teikia didžiulių galimybių pasiekti tuos žmones, kuriems neįmanoma padėti bendromis darbo rinkos ir įtraukties politikos priemonėmis. Siekiant socialinės įtraukties per BIVP, daugiau dėmėsio galima skirti konkrečiai tikslinei grupei, tačiau ji pasiekiama vadovaujantis teritoriniu požiūriu, kuriuo labiausiai susitelkiama į vietos ir socialinę aplinką.  Kaip vienas iš socialinės atskirties mažinimo, užimtumo skatinimo, bendradarbiavimo ir informacijos sklaidos tinklų kūrimo būdų yra partnerystės (vietos veiklos grupės) vietos plėtros strategijos įgyvendinimas. Ukmergės miesto VPS siekiama spręsti vis didėjančius socialinius, aplinkos apsaugos ir ekonominius sunkumus, dėl kurių vietos bendruomenės, verslas ir kiti subjektai ilgainiui nebegalės tęsti įprastinės veiklos ir likti gyvybingos. Siekiant kokybiškai įgyvendinti ir administruoti Ukmergės miesto VVG strategiją bus atliktos sekančios veiklos: 1.Vietos plėtros strategijos įgyvendinimui administruoti reikalingų procedūrų (1 vnt.) ir bendruomenės inicijuotos vietos plėtros projektų  atrankos  kriterijų rengimas- 5 kompl.  2.Vietos plėtros projektų vertinimas ir atranka (Parengti vietos plėtros strategijai įgyvendinti skirtų projektų sąrašai- 5 vnt.(19 proj.), 5 kvietimai teikti paraiškas) 3. Stiprinami projekto tikslinės grupės dalyvių - vietos plėtros projektų rengėjų ir vykdytojų bei VVG darbuotojų ir valdymo organų narių gebėjimai reikalingi rengti ir administruoti jų įgyvendinamus projektus- 52 asm. (10 unikalių) 4. Vykdoma strategijos įgyvendinimo stebėsena, vertinimas, atnaujinimas ir informavimas apie vietos plėtros strategijos įgyvendinimą- 3 vnt.


Kompleksiškai teikiamų paslaugų šeimai organizavimas ir teikimas Mažeikių rajono savivaldybėje

Mažeikių rajono savivaldybės administracija

Vykdant ,,Kompleksinių paslaugų projektą" Mažeikių mieste numatoma įsteigti ,,Bendruomeninius šeimos namus", kuriuose paslaugas teiks VšĮ ,,Veiklių mamų klubas, Mažeikių filialas". Įstaigos veikla apims veiklos koordinvimą, potencialios tikslinės grupės informavimą, konsultavimą, šeimų įtraukimą į paslaugų gavimą ir pan. Kokybiškų paslaugų teikimo šeimoms užtikrinimui bus pasitelkti kompetetingi specialistai (bendruomeninių šeimos namų koordinatorius, psichologai, vaikų priežiūros specialistas ir pan.), kurie teiks pagalbą tikslinėms grupėms. Šeimoms pagalba bus teikiama pagal poreikį: organizuojant pozityvios tėvystės mokymus, teikiant psichosocialinę pagalbą (individualios konsultacijos ir grupinės konsultacijos), šeimos įgūdžių grupė ir sociokultūrinės paslaugos (šeimų klubai, savaitgalinės ir kt. sociokultūrinė veikla), vaikų priežiūros paslaugos, bei organizuojant informacinę sklaidą. Projekto metu bus teikiama asmeninio asistento paslauga neįgaliesiems.


Teikiamų paslaugų procesų tobulinimas ir aptarnavimo kokybės gerinimas Plungės rajono savivaldybėje

Plungės rajono savivaldybės administracija

Projektu siekiama didinti Plungės savivaldybės rajone gyvenančių asmenų pasitenkinimą aptarnavimo viešojo valdymo institucijose kokybe ir teikiamų paslaugų prieinamumu visuomenei. Projekto rezultatų pagrindiniai naudos gavėjai bus Plungės rajono savivaldybės gyventojai, kuriems teikiamos paslaugos bus optimizuojamos, taip pagerinant teikiamų paslaugų kokybę. Numatomos vykdyti veiklos: - Plungės rajono savivaldybės viešojo valdymo institucijų teikiamų paslaugų atitikties vartotojų lūkesčiams ir kokybės įvertinimas (rezultatas - geresnis paslaugų vartotojų pasitenkinimo supratimas, leidžiantis nustatyti prioritetus dėl procesų gerinimo, procesų gerinimo rezultatų atitiktis organizacijos poreikiams ir vartotojų lūkesčiams)- Plungės rajono savivaldybės viešojo valdymo institucijų paslaugų teikimo procesų optimizavimas ir išteklių tobulinimas (rezultatas - vykdomų procesų optimalumas ir paslaugų teikimo kokybės pagerėjimas)- Plungės rajono savivaldybės viešojo valdymo institucijų darbuotojų kompetencijų, tiesiogiai susijusių su paslaugų teikimu ir paslagų gavėjų aptarnavimu, stiprinimas (rezultatas - užtikrinama darbuotojų kompetencija, reikalinga kokybiškam paslaugų teikimui, vadovaujantis esamų problemų supratimu, teorinėmis ir praktinėmis žiniomis bei jų taikymo specifikos išmanymu). Įgyvendinus minėtas veiklas bus padidintas asmenų pasitenkinimas viešojo valdymo institucijų teikiamomis paslaugomis, pagerinta asmenų aptarnavimo kokybė ir padidintas paslaugų prieinamumas.


Varėnos rajono savivaldybės administracija

Projekto „Paslaugų teikimo ir asmenų aptarnavimo kokybės gerinimas Varėnos rajono savivaldybėje“ tikslas – gerinti asmenų aptarnavimo Varėnos rajono savivaldybės viešojo valdymo institucijose kokybę ir didinti teikiamų paslaugų prieinamumą visuomenei.
Projektas yra orientuotas į pasauline gerojo viešojo valdymo praktika pagrįstus Lietuvos Respublikos strateginiuose dokumentuose numatytus viešųjų paslaugų teikimo sistemos tobulinimo tikslus ir priemones.
Projekto veiklos pasirinktos ir suplanuotos visapusiškai įvertinus dabartinės viešųjų paslaugų teikimo ir organizavimo sistemos būklę ir jos tobulinimo sąlygas Savivaldybėje: demografines ir geografines rajono charakteristikas, esminius paslaugų paklausos aspektus, nepakankamą paslaugų prieinamumą kaimiškosiose gyvenamosiose vietovėse, vidinių (Savivaldybės administracijos) ir tarpinstitucinių (su pavaldžiomis įstaigomis) procesų optimizavimo ir automatizavimo poreikį, veiklos ir procesų atitiktį norminiams dokumentams bei normatyviniams visuomenės poreikius atitinkančio gyventojų aptarnavimo principams.
Projektu numatyta tobulinti ir plėsti konsultavimosi su paslaugų vartotojais mechanizmą, parengti Piliečių (paslaugų) chartiją, įtvirtinti dialogo su paslaugų vartotojais metu nustatytus teikiamų paslaugų ir asmenų aptarnavimo kokybės standartus. Įgyvendinant projektą didelė reikšmė bus teikiama asmenų aptarnavimo vieno langelio principu funkcionalumo užtikrinimui ir nuolatinio paslaugų kokybės, stebėsenos ir vertinimo sistemos sukūrimui, išplečiant vartotojų galimybes reikšti poreikius ir reikalavimus dėl teikiamų paslaugų. Siekiant padidinti paslaugų prieinamumą kaimiškosiose rajono gyvenvietėse, bus užtikrinamas bibliotekos, svarbiausių administracinių ir gretutinių paslaugų teikimas nuo seniūnijų centrų nutolosių gyvenviečių bendruomenėms, naudojant pagal nustatytą grafiką kursuosiančią paslaugų teikimui pritaikytą transporto priemonę.


Ultragarsinių neardomųjų bandymų, matavimų ir diagnostikos centras (ULTRATEST)

Projekto tikslas - Kauno technologijos universiteto (KTU) Prof. K. Baršausko ultragarso mokslo instituto turimos ir naujai kuriamos MTEPI infrastruktūros aktyvesnis panaudojimas, siekiant praplėsti galimybes dalyvauti tarptautinių ir (ar) regioninių iniciatyvų projektuose. Projekto tikslo siekiama sprendžiant uždavinį “Mokslinių tyrimų ultragarsinių neardomųjų bandymų, matavimų ir diagnostikos srityse vykdymui bei dalyvavimui tarptautinėse iniciatyvose reikalingos infrastruktūros kūrimas ir atnaujinimas”. Sukurta infrastruktūra pagerins 2007-2013 m. periodo metu sukurtą Integruoto mokslo, studijų ir verslo centro Santaka infrastruktūrą, kurios nepakanka norint kokybiškai atlikti ultragarsinius neardomųjų bandymų tyrimus, matavimus bei diagnostiką. Tik modernizavus įrangą, būtų galima konkuruoti tarptautiniame kontekste. Šiuo metu Prof.K.Baršausko ultragarso mokslo institutas yra vienintelis Lietuvoje ir Baltijos jūros šalių regione, įdiegęs koncentruotą aukšto lygio ultragarsinių matavimų ir diagnostikos įrangą vienoje vietoje – KTU Santakos slėnyje. Norint pagerinti instituto teikiamas paslaugas KTU atviros prieigos centre, atitikti šiuolaikinių mokslinių tyrimų infrastruktūrų techninį kontekstą, inicijuoti arba prisidėti rengiant aukšto tarptautinio lygio paraiškas, prisidėti prie bendros vertės kūrimo, bendradarbiaujant su verslo įmonėmis, ir tokiu būdu skatinti ne tik mokslo-verslo bendradarbiavimo galimybes, bet ir didinti investicijas į mokslinius tyrimus, yra būtina atnaujinti bei plėsti turimą mokslo infrastruktūrą.Projekto tikslinės grupės - aukštųjų mokyklų mokslininkai, tyrėjai, dėstytojai visų pakopų studentai, verslo įmonės (Lietuvos ir užsienio). Projektas prisideda prie ES Baltijos jūros regiono strategijos, kur akcentuojamas regionų klestėjimo aspektas. Ši strategija siejama su inovacijų diegimu ir vystymu, mokslinių tyrimų plėtojimu bei glaudžiu bendradarbiavimu tarp regiono šalių, siekiant stiprinti mokslinių tyrimų, žinių ir patirčių dalijimąsi.


Vaikų ir jaunimo neformalaus ugdymosi galimybių plėtra Anykščių kūno kultūros ir sporto centrui priklausančiose A. Vienuolio progimnazijos patalpose

Anykščių rajono savivaldybės administracija

Projekto metu, modernizuojant Anykščių kūno kultūros ir sporto centrui priklausančias A. Vienuolio progimnazijos patalpas ir ugdymo priemones, bus kuriamos patrauklios erdvės kokybiškam neformaliam vaikų švietimui sporto srityje. Pagrindinė problema, kuriai spręsti inicijuotas projektas, yra neformalaus ugdymo paslaugų kokybės trūkumas Anykščių kūno kultūros ir sporto centre.  Netinkamos sąlygos mažina neformaliojo vaikų ugdymo patrauklumą ir neleidžia kilti susidomėjimui neformaliuoju ugdymu ir jo prestižui, o kartu ir neformaliojo ugdymo veiklas lankančių mokinių skaičiui.


Telšių rajono savivaldybės administracija

Pagrindinė problema su kuria susiduria Telšių kultūros centras yra nepakankama kultūrinių paslaugų kokybė dėl esamos infrastruktūros neatitikties šios dienos poreikiams. Projektu „Telšių kultūros centro modernizavimas, pritaikant visuomenės poreikiams“ siekiama, kad Telšių kultūros centro lankytojai gautų tinkamas ir kokybiškas kultūrines paslaugas. Projekto įgyvendinimo metu bus sutvarkyta Telšių kultūros centro pastato infrastruktūra, ko pasėkoje bus užtikrinta kultūros paslaugų įvairovė, kokybė ir prieinamumas. Telšių kultūros centro tikslinė grupė  – vaikai, jaunimas, darbingo amžiaus gyventojai, senjorai, neįgalieji (turintys įvairią negalią), tiek Telšių rajono gyventojai, tiek kiti Lietuvos Respublikos piliečiai. Modernizavus Telšių kultūros centrą, kaip daugiafunkcinį inovatyvų kultūros centrą, pritaikytą kultūrinės veiklos, edukacinių programų, konferencijų vykdymui, bei pritaikant asmenims su negalia bei įsigijus modernios sceninės įrangos:- padidės/ padažnės įvairesnių renginių;- padidės įvairesnės tikslinės grupės lankytojų skaičius (kadangi įvairesnis bus repertuaras);- nebus diskriminuojami asmenys su negalia, padaugės šios tikslinės grupės lankytojų;- atsiras galimybė kultūrinių mainų vykdymo veiklai.


Saugios aplinkos mokykloje kūrimas II

Projekto „Saugios aplinkos mokykloje kūrimas II“ tikslas – kurti ir palaikyti saugią aplinką mokykloje, sudarant palankias sąlygas mokinių asmenybės ugdymuisi, akademinių pasiekimų gerinimui, mažinant socialinę atskirtį bei sprendžiant iškritimo iš mokyklos problemą. Šį tikslą pasirinkta pasiekti mokyklose įgyvendinant tikslines prevencines programas. Prevencinių programų įgyvendinimas sudaro galimybes nuosekliai, sistemingai ir efektyviai spręsti mokykloje kylančias problemas bei užkirsti kelią problemų atsiradimui ir kartu užtikrinti saugią ir sveiką aplinką mokiniams. Projekte numatoma įgyvendinti tik efektyvias prevencines programas, t. y. tas prevencines programas, kurios jau buvo įvertintos ir jų veiksmingumas patvirtintas, įvairių sričių (smurto ir patyčių, psichoaktyviųjų medžiagų vartojimo, seksualinės prievartos prevencijos, socialinių įgūdžių ugdymo, pozityvios tėvystės įgūdžių ugdymo) ir įvairaus amžiaus mokiniams skirtas programas. Taip pat numatyta plėsti programų pasiūlą, parengiant savižudybių prevencinės programos metodinę medžiagą ir išbandant programą mokykloje. Tokiu būdu siekiama aprėpti kuo platesnį mokinių mastą ir pasiūlyti mokykloms tas prevencines programas, kurios padėtų spręsti aktualias problemas. Projekto metu bus diegiamos prevencinės programos mokyklose ir palaikomas jų įgyvendinimas, todėl projekto veiklose numatomi ne tik mokymai naujai įsitraukusiems mokyklos bendruomenės nariams, bet taip pat mokymai ir konsultacijos jau ne vienerius metus programas įgyvendinantiems pedagogams.Projekto įgyvendinimo laikotarpiu numatoma į projekto veiklas įtraukti apie 800 mokyklų, o kitas, jau programas įgyvendinančias mokyklas skatinti į šias veiklas įtraukti kuo didesnį mokinių ir mokytojų skaičių, parengti savižudybių prevencinės programos metodinę medžiagą, išbandyti savižudybių prevencinę programą.Plėtojant psichologinės pagalbos prieinamumą mokiniui, mokytojui ir mokinio tėvams, numatoma teikti psichologinę pagalbą 822 mokyklose.


Bastionų komplekso (Jono kalnelio) ir jo prieigų sutvarkymas, sukuriant išskirtinį kultūros ir turizmo traukos centrą bei skatinant verslą

Klaipėdos miesto savivaldybės administracija

Projekto metu bus įrengta apšvietimo sistema, sutvarkyti teritorijos želdynai, mažosios architektūros elementai, įrengta stebėjimo ir apsaugos sistema, suremontuoti esami tiltai prie Danės upės ir tiltas vedantis į salą, sutvarkytos vandens telkinio krantinės ir pakrantės, įrengti pėsčiųjų ir dviračių takai, įrengta vaikų žaidimų aikštelė. Teritorija bus pritaikyta renginių organizavimui, bus įrengtos sėdėjimo vietos, sutvarkyta vieta renginių organizavimui, atvesti nauji inžinieriniai tinklai, neįgaliųjų patekimui į teritoriją bus įrengtas keltuvas.


Užsienio mokslininko vizitas daktaro disertacijos gynime

Projektas skirtas skatinti mokslininkų ir doktorantų tarpinstitucinį ir tarptautinį bendradarbiavimą, kviečiant mokslininką iš užsienio dalyvauti Mindaugo Norkevičiaus daktaro disertacijos gynimo taryboje.Projekto veiklos - M.Norkevičiaus daktaro disertacijos recenzijos parengimas, pristatymas bei mokslinė diskusija viešo gynimo metu. Projekto rezultatai - daktaro disertacijos ekspertinis įvertinimas, užtikrinta didesnė mokslinių rezultatų sklaida, skatinamas tolimesnis mokslinis bendradarbiavimas doktoranto tyrimų srityje.


Prisitaikymo prie klimato kaitos gerinimas, stiprinant valstybinės priešgaisrinės gelbėjimo  tarnybos reagavimo pajėgumus

Priešgaisrinės apsaugos ir gelbėjimo departamentas prie Vidaus reikalų ministerijos

Dėl klimato kaitos kylančių nelaimių skaičius ir intensyvumas didina dėl klimato kaitos kylančių gamtinių nelaimių įtaką gyventojų, sveikatai, turtui ir aplinkai. Valstybinės priešgaisrinės gelbėjimo tarnybos (toliau – VPGT) pajėgoms greičiau atvykstant į nelaimės vietą ir efektyviau reaguojant į nelaimes bei valdant jų padarinių likvidavimą, būtų išvengta ar sumažinta mirčių, sveikatos sutrikimų, tiesioginės turtinės žalos gyventojams bei reikalautų mažesnių valstybės finansinių išlaidų. Šio projekto tikslas – pagerinti priešgaisrinių gelbėjimo pajėgų reagavimo ir nelaimių padarinių valdymo kokybę, sumažinant dėl klimato kaitos kylančius gamtinių nelaimių padarinius. Šis tikslas bus pasiektas įsigyjant gelbėjimo techniką (konteinerinės siurblinės stotys, štabo konteineris su įranga, kilnojami gaisriniai siurbliai, vidutinės klasės automobilinės cisternos, narų automobiliai, padidinto važumo sunkiosios klasės automobilinės cisternos, specialieji lengvieji automobiliai, transporto priemonė žmonių (ne mažiau nei 32 vietų) pervežimui, gelbėjimo moduliai , kuriuos sudarys automobilinės gaisrinės cisternos su įranga,  amfibijos, aerovaltis), reikalingą efektyviam VPGT reagavimui į potvynių ir miškų gaisrų sukeltas nelaimes. Gaisrų gesinimo technika bei įranga  padės efektyviau reaguoti į dėl klimato kaitos neigiamo poveikio intensyvėjančius potvynius ir miškų gaisrus bei padės užtikrinti šių įvykių padarinių šalinimą.


Kultūrų diasporos centro infrastruktūros kompleksinė plėtra(socialinio kultūrinio klasterio „Vilties miestas“ infrastruktūros kompleksinė plėtra)

Mažesniųjų brolių ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolynas

Tradicinė religinė bendruomenė ar bendrija

Klaipėdoje labai trūksta naujo požiūrio kultūrinių paslaugų, kurios padėtų socialiai pažeidžiamiems, labiausiai nuo darbo rinkos nutolusiems asmenims įkvėpti viltį, atkuriant jų socialinius gebėjimus, motyvaciją, psichologinį ir dvasinį pasirengimą. Projekto tikslas - mažinti socialiai jautrių asmenų grupių socialinę atskirtį, didinant kultūros prieinamumą, kokybiškai tenkinant sociokultūrinius poreikius. Socialinio kultūrinio klasterio „Vilties miestas“  misija - teikiant dvasines, kultūrines, psichosocialines paslaugas, padėti sumažinti žmonių, patenkančių į pažeidžiamas socialines grupes (onkologinių ligonių ir jų artimųjų, neįgaliųjų, autistiškų ir elgesio sutrikimus turinčių vaikų, pagyvenusių asmenų) socialinę atskirtį, sugrąžinti juos į aktyvų gyvenimą, tokiu būdu paskatinti Lietuvos kultūrinę, socialinę ir ekonominę plėtrą. Mažesniųjų brolių ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolyno koplyčios patalpos, atlikus remonto darbus, bus pritaikytos muzikinei - koncertinei veiklai, įrengiant šildymo, vėsinimo, vėdinimo, drėkinimo sistemas, o vienuolyno patalpos, atliekant  remontą, bus pritaikytos Kultūrų diasporos centro meno galerijos įrengimui, o meno kūrinių saugojimui ir eksponavimui bus įsigyti reikiami baldai ir įranga.  Įgyvendinus projektą, bus padidintas lankytojų poreikius atitinkančių paslaugų prieinamumas, kokybė bei pasiūla, užtikrintos tinkamos sąlygos turimų kultūros ir meno vertybių saugojimui ir eksponavimui. Padidėjus socialinio kultūrinio klasterio „Vilties miestas“ Kultūrų diasporos centro teikiamų paslaugų funkcionalumui bei patrauklumui, išaugs lankytojų srautai ir jų apsilankymo trukmė.


Eismo saugos priemonių diegimas Sanatorijos g. tarp Dubijos ir Dvaro g. Abromiškėse, Elektrėnų sav.

Projektu siekiama plėtoti susisiekimą vietinės reikšmės keliais Elektrėnų savivaldybėje, diegiant eismo saugos ir aplinkos apsaugos priemones. Elektrėnų savivaldybė planuoja įdiegti eismo saugos priemones Sanatorijos g. tarp Dubijos ir Dvaro g. Abromiškėse, pagerinant eismo saugumą ir aplinkos apsaugą. Viena pagrindinių problemų – neužtikrintas saugus bei patogus pėsčiųjų judėjimas lygiagrečiai gatvės. Pėstieji juda kelkraščiu ar važiuojamąja dalimi, nes gatvėje nėra įrengta takų. Šia gatve vyks gana intensyvus judėjimas. Žmonės keliauja į Abromiškių reabilitacijos kliniką, į kolektyvinius sodus, į Abromiškių svirną, kur dažnai vyksta Abromiškių bendruomenės renginiai. Į Abromiškių svirną planuojama perkelti Literatūros ir meno muziejų, todėl pėsčiųjų dar padaugės. Šia gatve pėstieji (vaikai, moksleiviai) nesaugiai eina į autobusų sustojimus Dvaro gatvėje, prie svirno, Dubijos gatvėje, prie žiedo ir prie kelio A1 Vilnius-Kaunas-Klaipėda.Projekte numatyta: paruošiamieji darbai, pralaidų prailginimo darbai, paviršinio vandens nuvedimo sistemų įrengimas, bordiūrų įrengimas, nuovažų įrengimas, eismo reguliavimo priemonių įrengimas, pėsčiųjų tako įrengimas, gatvės apšvietimo iškėlimas, pėsčiųjų apsauginės tvorelės įrengimas, teritorijos apželdinimas ir sutvarkymas.


Sistemiško inovatyvių investicijų pritraukimo įgyvendinimas

Projekto tikslas - pritraukti tiesiogines užsienio investicijas, kurios prisidėtų prie MTEPI veiklų Lietuvoje plėtojimo pagal šias sumanios specializacijos kryptis: sveikatos technologijų ir biotechnologijų; naujų gamybos procesų, medžiagų ir technologijų; transporto, logistikos ir informacių ryšio technologijų; Įtraukios ir kūrybingos visuomenės. Projekto metu bus vykdoma potencialių kompanijų, galinčių investuoti į MTEPI sritį Lietuvoje, paieška ir atranka, įgyvendinami aktyvūs rinkodaros veiksmai: galimybės investuoti Lietuvoje bus pristatytos dalyvaujant svarbiuose tarptautiniuose renginiuose bei juos organizuojant, rengiant tikslinius vizitus užsienio kompanijoms, komunikuojant Lietuvos MTEPI srities patrauklumą. Projekto trukmė 3,5 m. (2017-09-11 iki 2021-02-28).


Polimerinių medžiagų, skirtų funkcinių detalių gamybai naudojant mažo galingumo stereolitografinius 3D spausdintuvus, savybių tyrimas

Projekto tikslas – atlikti mokslinius tyrimus ir įgyti naujų žinių ir gebėjimų, reikalingų sukurti naują fotopolimerinę dervą pasižyminčią išskirtinėmis techninėmis savybėmis ir skirtą gaminti funkcines detales itin populiariais, didelės raiškos stereolitografiniais 3D spausdintuvais, turinčiais mažo galingumo šviesos šaltinius.
Pasiekus projekto tikslus, įmonė sieks pritaikyti mokslinių tyrimu metu gautas žinias inovatyvių, pasižyminčių naujomis savybėmis medžiagų kūrimui, gamybai ir komercinimui užsienio ir vietinėse rinkose, tuo pačiu kurti didelės pridėtinės vertės ir technologijomis grįstas darbo vietas aukštos kvalifikacijos darbuotojams. Projektas prisidės prie pažangių medžiagų, gamybos technologijų, inovatyvių 3D spausdinimo gaminių vystymo. Projekto tikslas, uždaviniai ir veiklos atitinka sumanios specializacijos strategijos „naujos gamybos procesų, medžiagos ir technologijos“ prioritetus: „Funkcinės medžiagos ir dangos“, bei „Konstrukcinės ir kompozitinės medžiagos“, todėl, tikime, didins ir Lietuvos konkurencinį pranašumą pasaulyje.


Kietojo kuro katilų modeliavimas, veikimo tyrimas ir tobulinimas eksploatacinėms bei saugos charakteristikoms pagerinti

Akcinė bendrovė "VILNIAUS ŠILUMOS TINKLAI"

Projekto tikslas yra atlikti mokslinius tyrimus AB "Vilniaus šilumos tinklai"  katilinės RK-2, aprūpinančios Naujosios Vilnios mikrorajoną šiluma, biokuro katilams    KV-R-7-145 Nr. 6 ir Nr. 7, dėl nepasiekiamos projektinės šiluminės galios, kuri kiekvienam katilui turi būti po 6 MW (dabartiniu atveju pasiekiama 4-4,5 MW), katilo konvektyvinio paviršiaus užsinešimo suodžiais ir ketinių  ekonomaizerių pratrūkimų. Dėl šių problemų katilai dažnai yra stabdomi remontams, bei konvektyvinės dalies valymui (suodžiai, pelenai). Tikslui pasiekti, bus įgyvendinamos sekančios veiklos: katilų veikimo tyrimas, deginamo biokuro tyrimai, prakiurusių ekonomaizerių tyrimai, katilų kontrukcijos tyrimas modeliavimas-tobulinimas. Tikimasi pasiekti šių rezultatų:  atlikus mokslinius tyrimus, pateikti pareiškėjui išvadas, praktines rekomendacijas, kaip išspręsti anksčiau minėtas problemas, tam kad būtų pilnai išnaudojamas katilinės RK-2 biokuro katilų potencialas ir didžioji dalis šilumos Naujosios Vilnios mikrorajonui būtų tiekiama deginant atsinaujinantį energijos šaltinį - biokurą.


Lietuvos aukštųjų mokyklų valdymo, administravimo ir studijų proceso organizavimo tobulinimas taikant EDINA informacinę sistemą

Siekiant optimizuoti Lietuvos aukštųjų mokyklų valdymo, administravimo bei studijų proceso organizavimo procesus, projekto įgyvendinimo metu Lietuvos aukštosiose mokyklose bus diegiama bei atnaujinama vieninga el. priemonė - EDINA informacinė sistema. Tai sudarys sąlygas lanksčiau keisti aukštųjų mokyklų veiklų procesus pritaikant juos pagal kiekvienos aukštosios mokyklos poreikius, perskirstyti darbuotojų veiklas ir atsakomybes, suteikti daugiau galimybių dėstytojams ir studentams tiksliau vykdyti finansinio ir veiklos planavimo procesą bei teikti informaciją aukštosios mokyklos valdymui, užtikrinti sąsajas su kitomis Švietimo, mokslo ir sporto ministerijos ir aukštųjų mokyklų informacinėmis sistemomis bei valstybės registrais. Projekte suplanuotų mokymų metu EDINA el. priemone apmokyti dirbti žmogiškųjų išteklių darbuotojai, studijų administratoriai, finansų valdymo specialistai, IT specialistai įgis kompetencijas bei žinias, kurios bus pritaikytos Edina konsorciumo narėse bei kitose aukštosiose mokyklose ir tai suteiks galimybes gerinti studijų proceso bei aukštųjų mokyklų valdymo ir administravimo kokybę.


Lietuvos mokslo tarptautiškumo didinimas - MTEP ryšių plėtojimas (LINO LT)

Lietuvos mokslininkų, mokslo ir studijų institucijų, mokslo politikos srities atstovų kompetentingas dalyvavimas Europos Sąjungos mokslinių tyrimų erdvėje yra būtina jų kvalifikacijos ir praktinių gebėjimų augimo sąlyga. Plečiantis tarptautinėms galimybėms ypač svarbu sudaryti sąlygas tyrėjams ir mokslininkams kelti mokslinę kompetenciją, siekiant sustiprinti bei suaktyvinti jų dalyvavimą tarptautinėje mokslinių tyrimų erdvėje bei gerinti jo kokybę. Šiuo projektu bus skatinama tyrėjų bei mokslininkų mokslinės kompetencijos tobulinimas, padidinant Lietuvos MTEPI potencialo tarptautiškumą bei Lietuvos atstovų dalyvavimą ES mokslinių tyrimų ir inovacijų programose ir iniciatyvose taip įgyjant trūkstamos mokslinės ir dalykinės kompetencijos.  Per aktualios informacijos ES ir Lietuvoje sklaidą, tikslinių konsultacijų vizitų, komandiruočių ir stažuočių vykdymą, renginių organizavimą, įvairių lygių kontaktų inicijavimą ir vystymą, siekiant, kad Lietuvos mokslininkai įgytų praktinės patirties, ES programų bei iniciatyvų situacijos analizę, bus sudaromos sąlygos tyrėjų bei mokslininkų mokslinės kompetencijos plėtrai bei skatins dvišalius ir daugiašalius Lietuvos MTEPI sektoriaus ryšius, padės jiems peraugti į realius bendradarbiavimo projektus MTEPI srityje ir taip tiesiogiai prisidės prie mokslininkų kompetencijų ugdymo. Siekiant įgyvendinti projekto veiklas, skirtas tyrėjų bei mokslininkų mokslinės kompetencijos ugdymui, neatsiejama projekto veikla tampa ir Lietuvos MTEPI ryšių bei kompetencijos biuro identiteto suformavimas bei jo plėtotė - Lietuvos dalyvavimas neformalios MTEPI ryšių biurų grupės IGLO (angl. Informal group of RTD Liaison Offices) veikloje, siekiant padėti Lietuvos mokslininkams sukurti ir plėtoti tarptautinius ryšius, kuriuos plėtodami Lietuvos mokslininkai įgytų praktinės patirties MTEPI srityje bei ugdytų savo mokslinę kompetenciją. Lietuvos tyrėjų integravimui į Europos mokslinių tyrimų erdvę ir sėkmingam dalyvavimui Europos bendrųjų mokslinių tyrimų


Vilniaus technologijų ir dizaino kolegijos mokymo rūmų (Olandų g. 16, Vilnius) modernizavimas

Vilniaus technologijų ir dizaino kolegija

Projektu siekiama padidinti meno ir technologijos mokslų studijų sričių specialistų, atliepiančių regiono poreikius, rengimo efektyvumą, užbaigiant Olandų g. 16, Vilniuje esančių Vilniaus technologijų ir dizaino kolegijos (toliau – Kolegija) mokymo rūmų modernizavimą. Projekto metu Olandų g. 16, Vilniuje esančiuose mokymo rūmuose, kuriuose šiuo metu veikia Kolegijos Technikos ir Dizaino fakultetai, bus įrengta decentralizuota vėdinimo sistema ir pastato cokolinės dalies išorinė hidroizoliacijos sistema. Įgyvendinus projekto veiklas, bus pasiekta pastato techninė būklė, užtikrinanti jame esančių auditorijų, mokomųjų dirbtuvių, laboratorijų bei administracinių ir bendrojo naudojimo patalpų (koridorių) reikiamą temperatūrą, visų pastato patalpų santykinę oro drėgmę, kas atitiktų galiojančius higienos normų reikalavimus. Užtikrinus mikroklimato atitiktį higienos normoms, ženkliai (palyginus su dabartine situacija) pagerės pastate studijuojančiųjų ir dirbančiųjų sąlygos, kas, tikėtina, pagerins studijų kokybę bei studijų rezultatus.


Projekto „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ tikslas - siekiant geresnių mokymosi rezultatų, pritaikyti atnaujintą bendrojo ugdymo turinį įtraukties mokytis sunkumų patiriančių mokinių grupių specifiniams poreikiams ir parengti naują ugdymo turinį proveržio reikalaujančioms sritims stiprinti. Sprendžiant įtraukties mokytis sunkumų patiriančių mokinių ugdymo problemą, bus vykdomos veiklos, skirtos vaikų socializacijos centrų auklėtinių, į Lietuvą atvykusių užsieniečių ir grįžusių LR piliečių šeimų vaikų, žemų pasiekimų mokinių ugdymo organizavimo kokybei gerinti. Siekiant, kad ugdymo turinio kaita būtų sėkminga, o Lietuvos mokyklose įsigalėtų kompleksinis požiūris į kuriamą ugdymo turinį ir jo įgyvendinimą, ypatingas dėmesys bus skiriamas naujo, iki šiol neturėto, ugdymo turinio kūrimui, išbandymui ir tobulinimui (pvz., integruota informatokos pradiniame ugdyme programa, integralaus gamtamokslinio ugdymo programa 5-8 klasėms).Numatoma, kad ne mažiau kaip 150 mokyklų gaus finansavimą savo ugdymo kokybei gerinti, ne mažiau kaip 2060 švietimo įstaigų darbuotojų dalyvaus projekto veiklose.


Sedos miesto kompleksinė plėtra

Projektu siekiama pagerinti gyvenamąją ir bendruomeninę aplinką Sedos mieste, praplečiant jau kompleksiškai sutvarkytą teritoriją, taip didinant jos patrauklumą gyventojams. Projekte planuojama veikla - viešųjų Sedos miesto erdvių atnaujinimas ir nenaudojamo pastato konversija į bendruomenei skirtą erdvę, pritaikant jas bendruomenės poreikiams (poilsiui, laisvalaikiui ir kt.). Projekto metu Sedos mieste bus tvarkomos intensyviausiai gyventojų naudojamų gatvių atkarpos, įrengiami šaligatviai ir apšvietimas, tvarkomi viešųjų erdvių želdynai, įrengiant pėsčiųjų takus ir mažosios architektūros elementus, įrengiama turgavietė, rekonstruojamas šiuo metu nenaudojamas pastatas ir pritaikomas bendruomenės reikmėms. Įgyvendinus projektą bus pagerinta Sedos miesto gyvenamoji aplinka ir bendruomeninė infrastruktūra.


INVESTICIJOS 120 KW SAULĖS ELEKTRINEI STATYTI

UAB „Ignetas“ gamina plastiko, plastmasės ir metalo gaminius gaminius Vilniaus rajone. Bendrovė 2015 metais įdiegė šilumos, gaunamos gamybos procesuose, panaudojimo pastatų šildymui priemonę, prisidėdama prie šiltnamio efekto mažinimo. Strateginis įmonės tikslas – tapti nepriklausoma nuo išorinių energijos tiekėjų.  Siekiant šio tikslo buvo nuspręsta  įrengti  120 kW saulės elektrinę ant UAB „Ignetas“ pastatų stogų. Įdiegus atsinaujinančią energiją naudojančias priemones UAB „Ignetas“ padidins savo konkurencingumą, prisidės prie nacionalinės energijos vartojimo efektyvumo didinimo tikslų įgyvendinimo.


Utenos rajono vietinio susisiekimo viešojo transporto priemonių parko atnaujinimas

Utenos rajono savivaldybės administracija

Siekiant skatinti gyventojus ir miesto svečius susisiekimo paslaugoms rinktis viešąjį transportą, projekto įgyvendinimo metu bus įsigyti 4 aplinkai nekenksmingi autobusai. Projekto tikslas – pagerinti Utenos rajono savivaldybės viešojo transporto paslaugų kokybę ir taip paskatinti gyventojus labiau naudotis viešuoju transportu. Įgyvendinus projektą padidės viešojo transporto paslaugų apimtys ir kokybė, prieinamumas gyventojams, sumažės eismo spūstys, sumažės automobilių aplinkos užterštumas CO2, bus plėtojama darnaus judumo infrastruktūra. Taip pat, pagerės Utenos rajono savivaldybės įvaizdis, padidės investicinės aplinkos patrauklumas verslininkams.


Lietuvos kūrybinių industrijų sektoriaus plėtros kryptis - eksportas

Projekto tikslas - skatinti labai mažas, mažas ir vidutines įmones priklausančias KKI sektoriui kuo daugiau dėmesio skirti naujų užsienio rinkų paieškai ir esamų rinkų plėtrai. Projektas orientuotas tik į KKI sektoriaus įmonių eksporto potencialo ir konkurencingumo didinimą tarptautinėse parodose ir verslo misijose. Pagrinde projektas apims baldų ir tekstilės sektorių įmonių dalyvavimą suplanuotose parodose ir verslo misijose.


J.Janonio gatvės (nuo žiedo iki Savitiškio g.) prieigų sutvarkymas

Panevėžio miesto savivaldybės administracija

Viena iš Panevėžio miesto problemų – nesaugi ir nepatraukli pramoninės zonos infrastruktūra, kuri nesudaro prielaidų verslo plėtrai ir kūrimui bei investicijų pritraukimui. J. Janonio gatvėje susitelkę daug verslo ir pramonės subjektų. Šioje teritorijoje trūksta parkavimo vietų darbuotojams, automobiliai yra parkuojami J. Janonio gatvės važiuojamojoje dalyje. Taigi, esamas automobilių parkavimas važiuojamojoje J. Janonio gatvės dalyje ne tik mažina eismo saugumą bei gatvės pralaidumą, tačiau ir blogina esamų verslininkų ir jų darbuotojų darbo sąlygas bei mažina pramoninės zonos Panevėžio m. patrauklumą verslo ir investicijų plėtrai. Projekto tikslas – prisidėti prie palankių sąlygų verslo aplinkos plėtrai ir kūrimui sudarymo Panevėžio mieste. Šiam tikslui pasiekti numatytas J. Janonio gatvės prieigų sutvarkymas. Įgyvendinant Projektą, bus atnaujintos nagrinėjamos J. Janonio gatvės dalies prieigos, atnaujinant esamas ir įrengiant naujas automobilių stovėjimo aikšteles, įrengiant eismo saugumo priemones, atnaujinant apšvietimo sistemos tinklus, tvarkant esamus želdynus ir formuojant naujus. Taip pat numatoma atnaujinti pėsčiųjų-dviračių taką nuo J. Janonio gatvės pro Plukių gatvę iki Kultūros ir poilsio parko pėsčiųjų tilto. Tikimasi, kad Projekto metu sukurta viešoji infrastruktūra taps patrauklesnė verslo subjektams bei miesto gyventojams, pagerins Panevėžio įvaizdį, padidins miesto  investicinį patrauklumą.


Plačios aprėpties universiteto plėtotė universitetų tinklo pertvarkos kontekste

Projektu siekiama išplėtoti plačios aprėpties universiteto modelį, atliepiant universitetų tinklo optimizavimo iššūkius Lietuvoje. Apsijungus trims aukštosioms mokykloms:  Vytauto Didžiojo, Lietuvos edukologijos ir Aleksandro Stulginskio universitetams, didelis dėmesys skiriamas studijų programų portfelio pertvarkai, studijų kokybės gerinimui, tarptautiškumo plėtotei, studentų pasiekimų gerinimui, dėstytojų profesiniam tobulėjimui ir mokslinės veiklos stiprinimui. Siekiant studijų efektyvumo ir kokybės užtikrinimo, numatoma, kad VDU įvertins jau turimą visų trijų universitetų patirtį ir pagal vieningą sistemą pertvarkys vidinę studijų kokybės užtikrinimo sistemą. Bus pereinama prie bendros studentų pažangos stebėsenos, pasiekimų vertinimo, grįžtamojo ryšio užtikrinimo sistemos. Tam bus pasitelktos jau esamos e-sistemos ir platformos, tačiau skiriant lėšų jų plėtotei ir atnaujinimui, įvertinus naujus iššūkius, ypač susijusius su pedagogų rengimu. Atsižvelgiant į regiono, miesto, verslo poreikius ir specifiką, bus atnaujintos studijų programos,  išgryninant stipriausias jungtinio universiteto studijų programas. Tai leis efektyviau investuoti į akademinio personalo profesinį tobulėjimą, tarptautiškumo didinimą, naujovių ir inovatyvių studijų metodų diegimą. Dalis investicijų bus skirtos dėstytojų pedagoginės ir mokslinės kvalifikacijos tobulinimui, dalyvaujant profesinio augimo renginiuose, kuriuos ves Lietuvos bei užsienio ekspertai. Projektas taip pat bus  skirtas įgyvendinti pedagogų profesinio tobulinimo ir pedagogų pirminio rengimo veiklas: atnaujinamos studijų programos, kuriamas pedagogų profesinio tobulėjimo modelis, tobulinamos dėstytojų, dirbančių pedagogikos krypties programose, kompetencijos. Bendrai Universitete vykdant mokytojų rengimo veiklas, bus sukurtos ir atnaujintos esamos technologijomis grindžiamos aplinkos, kurios leistų kurti technologijomis grindžiamas veiklas skaitmeninėje erdvėje. Bus įkurtos šiuolaikinės laboratorijos.


Jūrinių konteinerių sumanios bevielės saugumo sistemos ir metodo sukūrimas, bei eksperimentinis testavimas

Augant jūrinių konteinerių srautams ypač Baltijos regione, tampa vis sudėtingiau tinkamai reaguoti į krovinio ir kitus saugumo pažeidimo atvejus. Šiuolaikinės saugumo sistemos praranda savo efektyvumą, dėl to atsiranda saugumo užtikrinimo spragos terminaluose. Naujausios technologinės priemonės leidžia pasiekti aukštesnį saugumo lygmenį, bei užtikrinti realaus laiko konteinerių stebėseną ir saugumo pažeidimo atvejų prognozę be žmogaus isikišimo. IoT and DI naudojami metodai leidžia ne tik apjungti daug vartotojų į bendrą sistemą, bet ir naujų bevielio ryšio standartų, didžiųjų duomenų įvairiarūšės analizės/analitikos algoritmų ir dirbtinio intelekto pagrindu sukurti visiškai naują saugumo užtikrinimo terpę/infrastruktūrą terminalams ir atitinkamoms tarnyboms.


Dalyvavimas tarptautinėse parodose prioritetinėse rinkose

UAB „Aconitum“ yra auganti vidutinė gamybinė įmonė veikianti maisto papildų ir farmaciniame sektoriuje. Įmonė yra įsitvirtinusi Lietuvos rinkoje, tačiau eksporto pajamos pardavimų struktūroje sudaro mažesnę dalį, todėl įgyvendinant projektą, skirtą įmonės tarptautinio konkurencingumo didinimui, siekiama ženkliai padidinti eksporto pajamas. Siekiamas rezultatas: projektas turės teigiamą poveikį tiek eksporto pajamų vertės augimui, tiek eksporto dalies įmonės pardavimų struktūroje, tiek rinkų, į kurias eksportuojama įmonės gaminama produkcija, skaičiaus didėjimui.


Bendruomeninių vaikų globos namų ir vaikų dienos centrų plėtra Trakų rajone

Trakų rajono savivaldybės administracija

Pagrindinės projekto problemos: 1) tėvų netekę vaikai gyvena globos institucijose, todėl socialinių įgūdžių įgyja nepakankamai; 2) nepakankamas vaikų dienos priežiūros ir popamokinio ugdymo paslaugų prieinamumas Trakų rajone.Problemų sprendimo būdai: 1) planuojama pirkti 1 gyvenamą namą arba butą Trakų rajone, pritaikyti jį šeimai artimos aplinkos bendruomeninių vaikų globos namų sukūrimui ir apgyvendinti jame iki 8 vaikų iš Lentvario kompleksinių paslaugų šeimos centro; 2) planuojama praplėsti Lentvario Viešpaties Apreiškimo Švč. M. Marijai parapijos ,,Carito“ vaikų dienos centro ,,Akimirka“ patalpas ir taip sudaryti galimybę papildomiems 10 vaikų lankyti vaikų dienos centrą. Abu objektai bus pritaikyti neįgaliųjų poreikiams, taip pat įsigyti reikiami baldai ir įranga. Įvykdžius projekto veiklas bus siekiama pagerinti šių vaikų savarankiškumo įgūdžius bei skatinti vaikų socialinę integraciją į bendruomenę.


Atsparios tuberkuliozės gydymo paslaugų kokybės ir prieinamumo gerinimas viešojoje įstaigoje Alytaus apskrities tuberkuliozės ligoninėje

Viešoji įstaiga Alytaus apskrities tuberkuliozės ligoninė inicijuoja projektą, kurio tikslinė grupė yra sergantys tuberkulioze asmenys, jų šeimos nariai ir artimieji.Projekto metu planuojama ligoninės pastato rekonstrukcija, ant dalies pastato rūsio pastatant papildomus 3 aukštus, bus įsigyta 20 multifunkcinių lovų ir 1 laminarinė spinta. Taip pat projekto metu numatomi sergančiųjų tuberkulioze ir jų šeimos narių mokymai tuberkuliozės profilaktikos ir kontrolės klausimais.Projekto dėka tikimasi pagerinti teikiamų paslaugų kokybę: lovų skaičius palatose bus sumažintas iki 1-3 ir vienai lovai tenkantis plotas atitiks galiojančius higienos normų reikalavimus, pacientai sergantys skirtinga tuberkuliozės forma bus izoliuoti vieni nuo kitų (taip minimizuojant užsikrėtimo kita forma galimybę), didesnis lovų skaičius leis ilginti gydymo kursą bei atitinkamai gerinti pasveikimo, atkritimo ir mirtingumo rodiklius. Mokymo veikla prisidės prie tuberkulioze sergančių asmenų ir asmenų, turinčių didelę riziką susirgti, švietimo, kas mažintų sergamumą tuberkulioze Alytaus regione.


Socialinės rizikos asmenų integracijos į visuomenę paslaugų infrastruktūros plėtra

Projektu siekiama prisidėti prie socialinių paslaugų plėtros Kauno rajone. Projekto įgyvendinimo metu bus suremontuotas buvusios poliklinikos pastatas, kuriame bus įrengtas ir veiks psichosocialinės pagalbos centras, skirtas nuo psichoaktyvių medžiagų priklausomiems socialinės rizikos suaugusiems asmenims ir jų artimiesiems, bei savarankiško gyvenimo namai, skirti socialinės rizikos suaugusiems asmenims, baigusiems ilgalaikės psichologinės–socialinės pagalbos programas. Centre taip pat bus konsultuojami priklausomybę turinčių asmenų artimieji, veiks palaikomosios grupės sveikstantiems nuo priklausomybių asmenims. Tikimasi, kad įgyvendinus projektą padidės galimybės asmenims, kuriems tokios paslaugos yra labai reikalingos, jas gauti laiku ir kokybiškai.


Statybos bei didmeninės ir mažmeninės prekybos sektorinių praktinio mokymo centrų Šiaulių technologijų mokymo centre plėtra

Projekto tikslas - pagerinti mokymosi sąlygas Šiaulių technologijų mokymo centro (toliau - Centras) sektoriniuose praktinio mokymo centruose (toliau – SPMC) - skirtas spręsti esminę problemą – nepakankamai kokybiškas mokymosi sąlygas Centro SPMC: bendrabučių, kuriuose laikinai apsigyvena atvykstantys mokytis mokiniai, fizinė, techninė būklė yra prasta; mokymosi patalpos ir profesinio praktinio mokymo įranga, naudojama SPMC, dalinai nebeatitinka šiuolaikinių reikalavimų, kai kurios įrangos, turinčios sudaryti sąlygas mokiniams įgyti rinkos poreikius atitinkančius praktinius įgūdžius, trūksta. Projektu bus plėtojama SPMC infrastruktūra - remontuojami bendrabučiai, mokymosi patalpos,  įsigyjama statybos darbų ir prekybos praktinio mokymo įranga, kompiuterinė technika ir programinė įranga - veikloje taikant universalaus dizaino principus, nenumatančius apribojimų, turėsiančių neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos,  kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto veiklos sustiprins praktinį profesinį mokymą SPMC, padidins praktinio profesinio mokymo prieinamumą, sudarys sąlygas pasiūlyti jaunimui ir suaugusiems kokybiško mokymosi galimybes su mobilumo galimybe užbaigti praktinį mokymą aukšto technologinio lygio SPMC, užtikrins mokymosi visą gyvenimą galimybę.


Gimnastikos klubo ugdymo erdvės modernizavimas.

Vilniaus sportinės gimnastikos klubas "SKRYDIS"

Vilniaus sportinės gimnastikos klubas „Skrydis“ vykdo neformaliojo vaikų švietimo programas: „Gimnastikos pasaulis" (kodas 120501567), "Gimnastika be ribų" (kodas 120501762), "Akrobatika" (kodas 120501761). Klubo veikla turi labai didelę reikšmę Vilniaus savivaldybėje gyvenantiems vaikams ir jaunimui, kaip šiuolaikiška ir kokybiška alternatyva neformaliojo vaikų ir jaunimo ugdymo valstybinėms institucijoms. Sportiniams užsiemimams klubas pritraukia virš 250 (3-18 m.) vaikų ir jaunimo, sudaryta virš 20 vaikų ir jaunimo ugdymo grupių, užsiemimai vyksta laisvu po pamokų mokyklose lauku. Klube „Skrydis“ sudarytos sąlygos sportuoti įvairaus amžiaus vaikams nuo 3 metų, įskaitant vaikus turinčius Dauno sindromą ir autizmo spektro sutrikimus.Projekto  tikslas – padidinti Vilniaus sportinės gimnastikos klubo „Skrydis“ veiklos efektyvumą. Projektas numato neformaliojo vaikų ugdymo erdvės modernizavimą - gimnastikos sporto salės įrengimą specializuotomis edukacinėmis priemonėmis, prietaisais ir inventoriumi, siekiant paskatinti vaikų ir jaunimo fizinį aktyvumą, sveikatinimą, pagerinti neformaliojo vaikų švietimo kokybę.Modernizavus klubo erdvę, pagerės neformaliojo vaikų ugdymo paslaugų kokybė, 250 klubo auklėtinių, tarp jų ir neįgaliųjų vaikų, turės platesnes galimybes daugiau ir saugiau mokytis įvairių gimnastikos, akrobatikos elementų, taip gerinant jų fizinį parengtumą, bei emocinę savijautą.


Kėdainių Sinagogos (Smilgos g. 5A, Kėdainiai) kompleksiškas sutvarkymas, pritaikant kultūrinėms bei kitoms reikmėms

Kėdainių rajono savivaldybės administracija

Pagrindinė projekto problema - nepakankamas kultūros objekto žinomumas ir pritaikymas viešajam naudojimui.Šią problemą planuojama spręsti paveldo objekte atliekant restauravimo ir kitus tvarkomuosius statybos darbus.Tikimasi, kad įgyvendinus projektą, bus sudarytos sąlygos atskleisti kultūros paveldo objekto vertingąsias savybes, bus prisidėta prie viešosios infrastruktūros optimizavimo, kur sustiprinus esamą miesto kultūros traukos centrą, bus skatinamas papildomas lankytojų srautas, didinamas patrauklumas investicijoms, verslo plėtrai ir naujų darbo vietų kūrimui. Sinagogos pastato, esančio Smilgos g. 5A, Kėdainiuose, estetinis vaizdas ir būklė pagerės. Bus atskleistos sinagogos vertingosios savybės, kurios bus pristatomos lankytojams. Planuojamos teikti kokybiškesnės kultūros paslaugos Kėdainių mieste, nes bus vykdoma atnaujinta ekskursijų programa. Tai sąlygos apie 800 naujų lankytojų įtraukimą į organizuojamas veiklas.Atsižvelgiant į tai, vertinama, kad bus tenkinami turistų kultūriniai poreikiai. Siekiant sudaryti sąlygas visuomenei pažinti ir naudotis šiuo kultūros paveldo objektu, pritaikant jį  kultūrinėms reikmėms (ekskursijoms, apžiūrint pastatą iš išorės).


Klaipėdos daugiafunkcio sveikatingumo centro statyba

Siekiant užtikrinti neformaliojo švietimo ir ugdymo bei skirtingo amžiaus vaikų mokymosi plaukti programų įgyvendinimą, sudaryti kokybiško ir aktyvaus laisvalaikio galimybes bei pagerinti profesionalių ir mėgėjiškų vandens sporto šakų prieinamumą, projekto įgyvendinimo metu Klaipėdos mieste bus pastatytas ir įrengtas naujas ir modernus daugiafunkcinis sveikatingumo centras su 50 metrų baseinu. Pastate bus įrengta sveikatingumo ir laisvalaikio zonos, nardymo šachta, 50 metrų baseinas su  pakeliamu dugnu ir pertvara, kas sudarys galimybę dalinti baseiną į du baseinus po 25 metrus bei pritaikyti skirtingų poreikių lankytojams – mamoms su mažais vaikais, mokyklinio ir pensinio amžiaus bei negalią turintiems asmenims. Baseino patalpose bus įrengtos žiūrovų tribūnos, todėl čia bus galima organizuoti įvairių vandens sporto šakų (plaukimo, nardymo ir kt.) renginius. Projekto metu bus įrengti lauko inžinieriniai tinklai, teritorijos apšvietimas, bus sutvarkyta aplinka šalia pastato, sumontuoti mažosios architektūros elementai, įrengtos automobilių parkavimo vietos.  Daugiafunkcio sveikatingumo centro veiklai užtikrinti bus įsigyti reikalingi  baldai, įranga ir įrengimai.


Projekto vykdytojo konsultavimasis

Kazimiero Simonavičiaus universitetas, UAB

Projektu bus siekiama tobulinti įmonės veiklą, naudojantis ekspertų konsultacijomis. Taip pat dalyvavimas projekte leis įmonei be didesnės administracinės naštos (nerengiant atskirų projektų) gauti paramą ir konsultacijas tuo metu, kai jų reikia, ir tiek, kiek reikia.


Optinis modulis bepiločių orlaivių ir kitų mažų judančių objektų aptikimui ir identifikavimui

Moksliniai tyrimai siekiant sukurti optinį modulį skirtą aptikti tolimus ir mažus judančius objektus. Tiriamas objektų aptikimo algoritmų veikimas bei kuriami metodai jautrių algoritmų neteisingų teigiamų detekcijų (angl. false positives) šalinimui.


Anykščių rajono kraštovaizdžio estetinio potencialo didinimas likviduojant bešeimininkius kraštovaizdį darkančius statinius

Kraštovaizdžio ir biologinės įvairovės išsaugojimo 2015–2020 metų veiksmų plane, patvirtintame LR aplinkos ministro 2015 m. sausio 9 d. įsakymu Nr. D1-12, Anykščiai minimi kaip viena iš daugiausia apleistų statinių (daugiau kaip 200) turinčių savivaldybių. Minėtai problemai spręsti inicijuojamas projektas, kurio pagrindinis tikslas yra pagerinti atskirų Anykščių rajono teritorijų būklę atkuriant pažeistas teritorijas. Šiam tikslui įgyvendinti numatytas projekto uždavinys – pažeistų teritorijų atkūrimas likviduojant bešeimininkius apleistus pastatus ir įrenginius bei priskirta pagrindinė projekto veikla – bešeimininkių apleistų pastatų ir įrenginių likvidavimas, kurios metu numatoma likviduoti 63 bešeimininkius statinius ir 5 vandens gręžinius su priklausiniais. Tikimąsi, kad pilna apimtimi įgyvendinus projektą atkurtuose Anykščių rajone teritorijose bus atstatyti praeityje ūkinės veiklos pažeisto kraštovaizdžio komponentai, atkurta pažeista aplinka ir jos elementai, pašalintas neigiamas poveikis žmonių sveikatai ir aplinkai, projekto rezultatai tiesiogiai prisidės prie Anykščių rajono darnios kurortinės plėtros, padidinant rajono rekreacinę vertę.


„Baltijos vizualinis identitetas“ sovietiniame pramoniniame dizaine

Šio tyrimo tikslas - išanalizavus „Baltijos vizualinio identiteto“ („Baltijos stiliaus“) sovietinio pramoninio dizaino ekonomikoje „prigimtinį“, nustatyti jo vystymosi veiksnius ir ypatybes. Šis tyrimas padės geriau suprasti buvusio socialistinio/komunistinio bloko veikimą ne tik pramoninio dizaino srityje, bet ir dabartinę post-socialistinio pasaulio ekonomiką. Tyrimo studija apie istorinius procesus ekonomikos, politikos ir kultūros srityse gali įtakoti diskusiją apie regioninį Baltijos bendradarbiavimo strategijos dizaino srityje vystymą ir visuomenės švietimą, atskleidžiant kultūros ekonomikos reikšmę. Be to, tai svarbu, norint tinkamai plėtoti Baltijos pramoninio dizaino kultūrą ir geriau valdyti jo paveldą, kuris susijęs su Europos tautų vykdyta  ekonomikos politika. Atliekant tyrimą vykdanti mokslininkė pakels savo mokslines kompetencijos ir bendruosius gebėjimus.


Vyresnio amžiaus bedarbių rėmimas

Lietuvos darbo birža prie Socialinės apsaugos ir darbo ministerijos

Projektas “Vyresnio amžiaus bedarbių rėmimas“ bus įgyvendinamas kartu su 10 partnerių - teritorinių darbo biržų. Projekto metu bus įgyvendinama vyresnių negu 54 metų bedarbių kvalifikacijos įgijimo, kompetencijų tobulinimo ir integravimo į darbo rinką didinimo veikla, kuri sieks šių fizinių rodiklių:1. Numatoma, kad 6.200 vyresnių negu 54 metų bedarbių, registruotų teritorinėse  darbo biržose, bus įtraukti į profesinį mokymą ir neformalų švietimą.2. Numatoma, kad 7.680 vyresnių negu 54 metų bedarbių, registruotų teritorinėse darbo biržose, bus įtraukti į įdarbinimą subsidijuojant.3..Numatoma, kad 120 vyresnių negu 54 metų bedarbių,  registruotų teritorinėse darbo biržose, bus įtraukti į bedarbių teritorinio judumo rėmimą.Projektas “Vyresnio amžiaus bedarbių rėmimas“ sieks šio produkto rodiklio:1. Vyresni nei 54 metų bedarbiai, dalyvavę ESF veiklose – 14.000.Projektas “Vyresnio amžiaus bedarbių rėmimas“ sieks šių rezultato rodiklių:1.Vyresni nei 54 metų bedarbiai, kurie baigę dalyvauti ESF veiklose įgijo kvalifikaciją,- 42 procentai arba 5.880.2.Vyresni nei 54 metų bedarbiai, kurie baigę dalyvauti ESF veiklose pradėjo dirbti, įskaitant savarankišką darbą, - 35 procentai arba 4.900. Vyresni negu 54 metų bedarbiai profesinio mokymo ir neformalaus švietimo metu galės įgyti ar (ir) tobulinti kvalifikacijas ir (arba) įgyti kompetencijų, jeigu tai reikalinga įsidarbinti laisvose darbo vietose ar pradėti dirbti savarankiškai. Projekto dalyviai, įdarbinti subsidijuojant, galės įsitvirtinti darbo rinkoje arba įsidarbinti. Bedarbių teritorinio judumo rėmimas paskatins bedarbius įsidarbinti darbo vietose, nutolusiose nuo jų gyvenamosios vietos, kai teritorinė darbo birža negali pasiūlyti bedarbiams tinkamo darbo.Lietuvos darbo biržos parengtas projektas „Vyresnio amžiaus bedarbių rėmimas“ prisidės prie darbo rinkos paklausos ir pasiūlos suderinamumo, spartins nedirbančių vyresnio amžiaus asmenų įsitvirtinimą darbo rinkoje.


Kraštovaizdžio būklės gerinimas Pakruojo rajono savivaldybės teritorijoje (I etapas)

Pakruojo rajono savivaldybės administracija

Projekto įgyvendinimo metu planuojama likviduoti 2 bešeimininkius apleistus statinius (pieninę, esančią Šiaulių apskrityje Pakruojo rajono savivaldybėje, Rozalimo seniūnijoje, Padubysio kaime, Šeduvos g. 2 bei sandėlį, esantį Šiaulių apskrityje Pakruojo rajono savivaldybėje, Rozalimo seniūnijoje, Plaučiškių kaime, Šeduvos g. 41). Abu statiniai yra urbanizuotose teritorijose ir greta rajoninio kelio. Atliekant griovimo darbus bus išardomi statinių pamatai ar/ir sienos bei kitos konstrukcijos, statybinis laužas išvežamas, atvežamas juodžemis, teritorija išlyginama. Likvidavus bešeimininkius apleistus statinius bus pagerintas Pakruojo rajono savivaldybės teritorijos kraštovaizdžio vizualinis estetinis potencialas. Sutvarkytomis teritorijomis galės naudotis kaimo bendruomenės, bus atkurti pažeisti kraštovaizdžio kompleksai ir objektai, atkurta biologinė įvairovė, buvę apleisti statiniai nebekels grėsmės gyventojų saugumui, nebedarkys kraštovaizdžio vizualinio estetinio potencialo. Tinkamai panaudojus atliekas (perdirbus, išrūšiavus) bus sumažinta tarša gamtai. Teritorijų išvalymas ir apželdinimas užtikrins kokybiškesnę gamtinę ir gyvenamąją aplinką.


Tuberkuliozės profilaktikos, efektyvios diagnostikos ir gydymo organizavimo bei veiklos efektyvumo gerinimas VšĮ VUL Santaros klinikose

Viešoji įstaiga Vilniaus universiteto ligoninė Santaros klinikos

Siekiant pagerinti suaugusiųjų tuberkuliozės gydymo paslaugų kokybę ir prieinamumą Vilniaus regione, gydymo infrastruktūrą centralizuojant vienoje vietoje, inicijuojamas viešosios įstaigos Vilniaus universiteto ligoninės Santaros klinikų projektas. Projekto įgyvendinimo metu planuojama rekonstruoti pastatą adresu Santariškių g. 14, Vilniuje, įrengiant tuberkuliozės ligoninę, vykdyti mokymus apie tuberkuliozės epidemiologinę būklę bei įsigyti automobilį krašto DOTS kabineto veiklai užtikrinti. Pagrindinės projekto tikslinės grupės: tuberkulioze sergantys asmenys (nuo 18 metų), pacientai, jų artimieji ir šeimos nariai, ligoninės personalas.Įgyvendinus visas projekto veiklas, teikiamos asmens sveikatos priežiūros paslaugos taps kokybiškesnės ir saugesnės, sumažės nenorinčių gydytis, gydymo režimo pažeidimų. Ilgalaikėje perspektyvoje bus sudarytos prielaidos mažinti Lietuvos gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo.